sagorsarker/bangla-wikipedia huggingface dataset:
আতাউর রহমান খান (শিক্ষাবিদ)

মাওলানা আতাউর রহমান খান (১ মার্চ, ১৯৪৩– ৩০ জুলাই, ২০০৮ ) ছিলেন একজন বাংলাদেশী আলেম, শিক্ষাবিদ, রাজনীতিবিদ, সংসদ সদস্য, লেখক, ধর্মীয় ও আধ্যাত্মিক ব্যক্তিত্ব, যিনি জ্ঞানচর্চা, মাদরাসা ও মসজিদের মত ধর্মীয় প্রতিষ্ঠান পরিচালনা করার সাথে সাথে রাজনীতি ও সমাজ সংস্কারে সক্রিয় ছিলেন। ১৯৯১ সালে কিশোরগঞ্জ-৩ আসন থেকে তিনি সংসদ সদস্য হিসেবে নির্বাচিত হন। এছাড়া কিশোরগঞ্জের আল জামেয়াতুল ইমদাদিয়ায় প্রায় শুরু থেকেই তিনি যুক্ত ছিলেন। তিনি বাংলাদেশের কওমী মাদ্রাসা শিক্ষা বোর্ড বেফাকুল মাদারিসিল আরাবিয়ার মহাসচিব ও "জাতীয় শরীয়াহ কাউন্সিলের" সদস্য ছিলেন। তিনি মাওলনা উবায়দুর রহমান খান ও কবি মুহিব খানের পিতা। বাংলাদেশ জেনোসাইড আর্কাইভের তথ্যানুযায়ী তিনি ১৯৭১ সালে বাংলাদেশের স্বাধীনতা যুদ্ধে একজন রাজাকার ছিলেন।
আতাউর রহমান ১৯৪৩ সালের ১ মার্চ কিশোরগঞ্জের ইটনা থানাধীন হাতকাবিলা গ্রামে এক সম্ভ্রান্ত মুসলিম পরিবারে জন্মগ্রহণ করেন। তার পিতা আহমদ আলী খান ছিলেন আতহার আলী খানের প্রধান খলিফা ও আল জামিয়াতুল ইমদাদিয়া কিশোরগঞ্জের আজীবন প্রিন্সিপাল। পারিবারিকভাবেই আতাউর রহমান খান ধর্মীয় চেতনার ধারক ছিলেন। শুরুতে কিশোরগঞ্জের জামিয়া ইমদাদিয়ায় লেখাপড়া করেন এবং সেখানে থেকেই তিনি দাওরায়ে হাদীস (মাষ্টার্স) সমাপ্ত করেন।
জামিয়া ইমদাদিয়ায় শিক্ষকতার মধ্য দিয়ে তিনি তার কর্মজীবনের সূচনা করেন। তিনি বাংলাদেশের কওমী মাদরাসা শিক্ষা বোর্ড বেফাকুল মাদারিসের মহাসচিব, ধর্ম মন্ত্রণালয়ের স্থায়ী কমিটির সাবেক সদস্য, ইসলামি ফাউন্ডেশনের বোর্ড অব গভর্নসের সদস্য, জাতীয় শরীয়া কাউন্সিলের সদস্য, জামিয়া ইমদাদিয়া কিশোরগঞ্জের সহকারী প্রধান শিক্ষক, জামিয়া ফারুকিয়া কিশোরগঞ্জের প্রতিষ্ঠাতা প্রিন্সিপাল এবং ঢাকার ফরিদাবাদ ও মিরপুর ৬নং মাদরাসার প্রিন্সিপাল ছিলেন।
প্রাথমিক জীবনে তিনি নেজামে ইসলাম পার্টির রাজনীতির সঙ্গে জড়িয়ে পড়েন। মাওলানা আতহার আলীর মৃত্যুর পর বিভিন্ন কারণে নেজামে ইসলাম পার্টি নিষ্ক্রিয় হয়ে পড়লে তিনি রাজনীতি থেকে অনেকটা দূরে সরে যান। ১৯৯১ সালের জাতীয় সংসদ নির্বাচনে বিএনপির হয়ে বিপুল ভোটে জয়লাভ করে পুনরায় রাজনীতিতে সক্রিয় হন।
তার স্ত্রীর নাম সাইয়্যিদা মুর্শিদা ই আমিনা তারমানী।তিনি পাঁচ সন্তানের জনক ছিলেন; উবায়দুর রহমান খান নদভী, ওয়ালিয়ুর রহমান খান, খলীলুর রহমান, রেজওয়ানুর রহমান খান, মুহিব খান।
তার লেখা বইয়ের মধ্যে রয়েছে:
২৮ এপ্রিল ২০০৫ সালে ধর্ম চিন্তন ও ধর্মীয় দর্শন প্রচারণায় অবদানের জন্য রাজ্জাক সখিনা কল্যাণ ট্রাস্টের পক্ষ থেকে তাকে পদক ও সম্মাননা দেয়া হয়
২০০৮ সালের ৩০ জুলাই রাত ২:৩০টায় হৃদরোগে আক্রান্ত হয়ে কিশোরগঞ্জ থেকে ঢাকা আসার পথে মারা যান।
আন্তর্জাতিক ক্যানোয় ফেডারেশন

আন্তর্জাতিক ক্যানোয় ফেডারেশন (সংক্ষেপে আইসিএফ) হল বিশ্বব্যাপী ছড়িয়ে থাকা সকল জাতীয় ক্যানোয় সংগঠন সমূহের একটি ছাতা সংগঠন। এটি বিশ্বব্যপী ক্যানোয় ক্রীড়া নিয়ন্ত্রণে কাজ করে। এর সদরদপ্তর সুইজারল্যান্ডের লোজানে। বর্তমানে ১৫৭টি জাতীয় সংস্থা আইসিএফ এর সদস্য, সর্বশেষ রোমে অনুষ্ঠিত ২০০৮ আইসিএফ কাউন্সিলে ৭টি সংস্থা যোগ হয়।
আইসিএফ এর অনুমোদিত পাঁচটি মহাদেশীয় সংস্থা রয়েছে। এই সংস্থাগুলোর দায়িত্ব হল মহাদেশ পর্যায়ে চ্যাম্পিয়নশিপ আয়োজন, পরিচালনা, সদস্য সংস্থা সমূহকে সহোযোগীতা প্রদান এবং আইসিএফ নির্বাহী সভায় অংশগ্রহণ ও মতামত দান।
আস্কর কালীবাড়ী মাধ্যমিক বিদ্যালয় ও কলেজ

আস্কর কালীবাড়ী মাধ্যমিক বিদ্যালয় ও কলেজ বাংলাদেশের বরিশাল জেলার অন্তর্গত আগৈলঝাড়া উপজেলার একটি প্রাচীন ও ঐতিহ্যবাহী শিক্ষা প্রতিষ্ঠান। মূলত ঐতিহ্যবাহী আস্কর কালীবাড়ী মাধ্যমিক বিদ্যালয়ের প্রতিষ্ঠাতা মহাত্মা রাই চরণ বৈরাগী এবং এলাকার কতিপয় শিক্ষানুরাগী। ১৯৪৩ সালের ১লা জানুয়ারি স্কুলটি প্রতিষ্ঠিত হয়। ২০১৩ সাল থেকে প্রধানমন্ত্রী শেখ হাসিনার নির্দেশে স্কুলটি কলেজ শিক্ষা প্রদান করছে।
বিপ্লবী সমাজতন্ত্র

বিপ্লবী সমাজতন্ত্র বা সমাজতান্ত্রিক বিপ্লব শব্দটি দ্বারা সেসব সমাজতান্ত্রিক প্রবণতাসমূহকে বোঝানো হয় যেগুলো গ্রহণ করে এই তত্ত্ব যেটি অনুসারে সমাজের কাঠামোগত পরিবর্তন প্রভাবিত করার জন্য সামাজিক বিপ্লবের প্রয়োজনীয়তাকে সম্মতি প্রদান করে। আরো নির্দিষ্টভাবে, এটি এমন একটি মতামত যেটি বলে পুঁজিবাদ থেকে সমাজতন্ত্রে রূপান্তরের জন্য বিপ্লব প্রয়োজনীয় পূর্বশর্ত।
সমাজতান্ত্রিক বিপ্লবের লক্ষ্য হচ্ছে উৎপাদন শক্তিকে মুক্ত করা। কৃষি ও হস্ত-শিল্পের ব্যক্তিগত মালিকানা-ব্যবস্থাকে সমাজতান্ত্রিক যৌথ মালিকানা ব্যবস্থায় এবং প্রাইভেট শিল্প বাণিজ্যের পুঁজিবাদী মালিকানা-ব্যবস্থাকে সমাজতান্ত্রিক মালিকানা-ব্যবস্থায় পরিবর্তিত করার ফলে উৎপাদন-শক্তি বিস্ময়করভাবে মুক্ত হতে বাধ্য। এই ভাবেই শিল্প ও কৃষি উৎপাদনের বিস্ময়কর বিস্তৃতির জন্য সামাজিক অবস্থার সৃষ্টি করা হয়।
শান্তনু কায়সার

শান্তনু কায়সার (জন্ম: ৩০ ডিসেম্বর, ১৯৫০ - মৃত্যু:১২ এপ্রিল, ২০১৭) বাংলাদেশের একজন সাহিত্যিক। তিনি ২০১৪ সালে প্রবন্ধে বাংলা একাডেমি পুরস্কার লাভ করেন।
শান্তনু কায়সার চাঁদপুর জেলার ফরিদগঞ্জ উপজেলার সাচনমেঘ (সাজনমেঘ) গ্রামের মুন্সীবাড়িতে ১৯৫০ সালের ৩০ ডিসেম্বর জন্মগ্রহণ করেন। তার বাবা সিরাজুল হক ও মা মাকসুদা খাতুন। ঢাকা বিশ্ববিদ্যালয়ের ইংরেজি বিভাগ থেকে স্নাতকোত্তর শেষে অধ্যাপনাকে জীবনের ব্রত হিসেবে নেন। বিভিন্ন কলেজ ও বিশ্ববিদ্যালয়ে অধ্যাপনা শেষে অবসরের পর তিনি কুমিল্লা নগরীতে থাকতেন এবং লেখালেখিতে মনোনিবেশ করেন। তার প্রকাশিত বইয়ের সংখ্যা ৪৫টি। জীবনের বিভিন্ন সময় তিনি কুমিল্লা সরকারি কলেজ, জামালপুর জাহেদা সাফির মহিলা কলেজ, লক্ষ্মীপুর চর আলেকজান্ডার কলেজের অধ্যক্ষ হিসেবে দায়িত্ব পালন করেন। এছাড়া অধ্যাপনা করেছেন কুমিল্লা বিশ্ববিদ্যালয় ও জগন্নাথ বিশ্ববিদ্যালয়ে।
শান্তনু কায়সার ১২ এপ্রিল ২০১৭ সালে মৃত্যুবরণ করেন।
শান্তনু কায়সার প্রাপ্ত পুরস্কারসমূহ:
রংপুর এক্সপ্রেস

রংপুর এক্সপ্রেস (ট্রেন নং-৭৭১/৭৭২) বাংলাদেশ রেলওয়ে কর্তৃক পরিচালিত একটি আন্তঃনগর ট্রেন। এটি ঢাকা জেলার ঢাকা রেলওয়ে স্টেশন থেকে রংপুর জেলার রংপুর রেলওয়ে স্টেশন পর্যন্ত চলাচল করে। সড়ক পথের তুলনায় রংপুর এক্সপ্রেসে অতিরিক্ত ৩ থেকে ৪ ঘন্টা বেশি সময় লাগে রংপুর পৌঁছাতে। যাত্রাপথে ট্রেনটি ঢাকা, টাঙ্গাইল, পাবনা, নাটোর, বগুড়া, গাইবান্ধা ও রংপুর জেলাকে সংযুক্ত করেছে।
রংপুর এক্সপ্রেস ঢাকা ও রংপুর জেলার মধ্যে চলাচলকারী প্রথম আন্তঃনগর ট্রেন। দীর্ঘ ৭ বছর রংপুরবাসীর আন্দোলনের ফলশ্রুতিতে ২০১১ সালের ২০ই মার্চ তৎকালীন যোগাযোগ মন্ত্রী সৈয়দ আবুল হোসেন রংপুর সফরকালে ঢাকা ও রংপুরের মধ্যে একটি নতুন ট্রেন চালু প্রতিশ্রুতি দেন। সেই ঘোষণা মোতাবেক একই বছরের ২১শে আগস্ট রংপুর এক্সপ্রেস চালু হয়।
২০২০ সাল অব্দি, রংপুর এক্সপ্রেস ট্রেন নং ৭৭১ হিসেবে কমলাপুর রেলওয়ে স্টেশন থেকে সকাল ৯টা ১০ মিনিটে ছেড়ে সন্ধ্যা ৭টায় রংপুর রেলওয়ে স্টেশন পৌঁছে। আবার, ফিরতি পথে ট্রেন নং ৭৭২ হিসেবে রংপুর রেলওয়ে স্টেশন থেকে রাত ৮টা ১০ মিনিটে ছেড়ে ভোর ৬টা ১০ মিনিটে কমলাপুর রেলওয়ে স্টেশনে পৌঁছে। ট্রেনটি সপ্তাহে ৬ দিন চলাচল করে। রবিবার এর সাপ্তাহিক ছুটি।
৭৭১/৭৭২ রংপুর এক্সপ্রেস ট্রেনটি যাত্রাপথে যেসব স্টেশনে যাত্রাবিরতি করে তা হচ্ছে-
এই ট্রেনে সাধারণত ২৬০০ বা ২৯০০ বা ৩০০০ শ্রেণীর লোকোমোটিভ ব্যবহার করা হয়। ট্রেনটি প্রথমে সবুজ-হলুদ রঙের পুরনো ভ্যাকুয়াম ব্রেকের কোচের রেকে চলাচল করতো। ট্রেনটির লোড ছিলো ১১/২২, তবে পরবর্তীতে তাপানুকুল স্লিপারসহ দুটি কোচ বাদ দেওয়া হয়। পরে ২০১৭ সালের ২০ই ফেব্রুয়ারিতে এই রেক পাল্টিয়ে সাদা রঙের চীনা এয়ার ব্রেক কোচের রেক দেওয়া হয়। লোডও বাড়িয়ে ১৪/২৮ করা হয়। সবশেষে, ২০১৯ সালের ১৬ই অক্টোবর এই রেক পাল্টিয়ে লাল-সবুজ রঙের ইন্দোনেশীয় এয়ার ব্রেক কোচের রেক দেওয়া হয়। বর্তমানে ট্রেনটি ১৪/২৮ লোডে চলাচল করছে। উল্লেখ্য যে, ট্রেনটি ১ রেকে চলাচল করে, এবং কুড়িগ্রাম এক্সপ্রেসে ১টি ও বুড়িমারী এক্সপ্রেসের লালমনি এক্সপ্রেসের ১টি রেকের সাথে মিলে এই ৪টি রেক এই ৪টি ট্রেন শেয়ার করে চলে।
আলী আজগর

আলী আজগর (মৃত্যু: ১৬ জুলাই ২০২০) একজন বাংলাদেশি বিজ্ঞানী ও সাহিত্যিক ছিলেন। তিনি ২০১২ সালে বিজ্ঞান ও প্রযুক্তিতে বাংলা একাডেমি পুরস্কার লাভ করেন।
তিনি ছিলেন বাংলাদেশে বিজ্ঞানচর্চা আন্দোলনের অন্যতম পথিকৃৎ। গবেষণা ও শিক্ষকতার পাশাপাশি বিজ্ঞান ক্লাব গড়ে বিজ্ঞানচর্চার আন্দোলনে অগ্রণী ভূমিকা পালন করেন তিনি।
আসগর ১৯৬০ সালে ঢাকা বিশ্ববিদ্যালয় থেকে বিএসসি এবং ১৯৬২ সালে এমএসসি ডিগ্রি অর্জন করেন। ১৯৭০ সালে ইংল্যান্ডের সাউদাম্পটন বিশ্ববিদ্যালয় থেকে পিএচডি ডিগ্রি অর্জন করেন। বুয়েটে দীর্ঘদিন অধ্যাপনা করেছেন। বিশ্বের বিভিন্ন বিশ্ববিদ্যালয়ে অতিথি শিক্ষক হিসেবেও পদার্থবিজ্ঞান শিক্ষা দিয়েছেন তিনি।
অধ্যাপক আলী আসগর গণবিশ্ববিদ্যালয়ের মেডিকেল ফিজিক্স ও বায়োমেডিকেল ইঞ্জিনিয়ারিং বিভাগের প্রধান ছিলেন। বাংলাদেশ প্রকৌশল বিশ্ববিদ্যালয়ের ডিন হিসেবেও দায়িত্ব পালন করেছেন তিনি। বাংলাদেশ একাডেমি অব সায়েন্সস-এর ফেলো এবং বাংলাদেশ জার্নাল অব ফিজিক্স-এর চিফ এডিটর ছিলেন। একসময়ে শিশু কিশোরদের সাংস্কৃতিক সংগঠন খেলাঘরের চেয়ারপারসনের দায়িত্ব পালন করেছেন। খেলাঘর আন্দোলনকে বিকশিত করতে আলী আসগরের অবদান অনন্য। বিজ্ঞান খেলাঘরের প্রতিষ্ঠাতাও ছিলেন। মৃত্যুর আগ পর্যন্ত খেলাঘরের প্রধান উপদেষ্টা ছিলেন তিনি।
বিজ্ঞান বিষয়ক একাধিক বইয়ের লেখক তিনি। তার লেখা বই: ‘সময় প্রসঙ্গে’, ‘ভাষা ও বিজ্ঞান’, ‘বিজ্ঞান প্রতিদিন’, ‘বিজ্ঞানের বিচিত্র জগত থেকে’, ‘বিজ্ঞানের মজার প্রজেক্ট’, ‘বিজ্ঞান ও সমাজ’, ‘বিজ্ঞান ও প্রযুক্তির বিকাশের পথে’, ‘পরিবেশ ও বিজ্ঞান’, ‘বিজ্ঞানের দিগন্তে’, ‘বিজ্ঞান আন্দোলন’।
দেশি- বিদেশি বিভিন্ন জার্নালে তার লেখা শতাধিক গবেষণা প্রবন্ধ প্রকাশিত হয়েছে।
তিনি ১৬ জুলাই ২০২০ রাজধানী ঢাকার একটি হাসপাতালে মৃত্যুবরণ করেন। দীর্ঘদিন ধরে মস্তিষ্কজনিত রোগে ভুগছিলেন। বয়স হয়েছিল ৮০ বছর। তিনি স্ত্রী ও দুই ছেলে রেখে গেছেন।
মালামাল উইকলি

মালামাল উইকলি একটি ২০০৬ সালের বলিউড নির্মিত হাস্যরসাত্মক হিন্দি চলচ্চিত্র যার পরিচালক ছিলেন প্রিয়দর্শন।
রুক্ষশুষ্ক লাহোলি গ্রামের লীলারাম একমাত্র শিক্ষিত লোক যে লটারি টিকিট বিক্রয় করে। গোটা গ্রামের সকলেরই অর্থনৈতিক অবস্থা শোচনীয়, তাদের সবকিছু বন্ধক পড়ে আছে গ্রামপ্রধান জমিদারনী ঠাকুরাইনের কাছে। ঠাকুরাইন চায় গ্রামের সকলেই তার কাছে আমৃত্যু গোলামী করুক। লীলা হঠাৎ জানতে পারে তার কাছ থেকে কেনা মালামাল উইকলি কোম্পানির লটারির একটি টিকিট প্রথম পুরস্কার জিতেছে। সেটি কেটেছে এন্টনি বলে স্থানীয় এক মদ্যপ ব্যক্তি। লীলা এন্টনির বাড়িতে যায় এবং আবিষ্কার করে সে মারা গেছে। লটারির টিকিটটা হস্তগত করতে যাবে এমন সময় আরেক গ্রামবাসী দুধ বিক্রেতা বল্লু সেখানে উপস্থিত হয়। দুজনে স্থির করে লটারির এক কোটি টাকা পুরস্কার তারা ভাগ করে নেবে। এন্টনির বোন মেরি তার পরিবার নিয়ে একই সময় হাজির হয় এবং বাধ্য হয়ে তাদের সব খুলে বলতে হয়। এভাবে গ্রামের প্রায় সকলেই জেনে যায় লটারির কথা ও সকলকেই ভাগীদার করতে বাধ্য হয় লীলা এবং বল্লু। বল্লুর মেয়ে সুখমনির প্রতি স্থানীয় যুবক কানহাইয়া দুর্বল, সে চায় তাকে বিবাহ করতে কিন্তু বল্লু জানায় হাতে টাকা এলেই বিবাহ হবে। ইতোমধ্যে লটারি কোম্পানীর ইনস্পেকটর আসে গ্রামে। বল্লু পরিকল্পনামাফিক এন্টনি সেজে তার সঙ্গে কথা বলে। ইনস্পেকটর আশ্বাস দিয়ে যায় যে তাড়াতাড়ি টাকা চলে আসবে। এন্টনির লাশ লুকিয়ে ফেলার প্রচেষ্টায় লীলা, বল্লু ও কানহাইয়া ব্যর্থ হলে তারা স্থানীয় চার্চের কর্মী জোসেফের কাছে যায় এবং লাশ কবরস্থ করা হয়। ঠাকুরাইনের ভাই বাজে ওরফে বাজবাহাদুর কিন্তু জেনে ফেলে গ্রামবাসীদের এই কাণ্ড কারখানা। সে কাউকে না জানাবার পরিবর্তে চায় সুখমনিকে বিয়ে করতে। কানহাইয়া রাজী না হলে গোলমালের সৃষ্টি হয় এবং সকল গ্রামবাসী হতাশ হয়ে পড়ে। কানহাইয়ার পিতা চোখা বাধ্য হয়ে ছেলেকে আটকে রাখে টাকা না আসার আগে পর্যন্ত কিন্তু কানহাইয়া পালিয়ে যায় ও বাজেকে মারার মতলব করে। লীলা, চোখা, বল্লু ও জোসেফ বিয়ে পিছিয়ে দেওয়ার প্রস্তাব করে ও বাজেকে ধরে আটকে রাখার অভিপ্রায়ে হানা দেয় বাজের আস্তানায়। অন্যদিকে পাশের গ্রামের কিছু লোক তাদের ব্যক্তিগত রাগের কারণে বাজের বন্ধু গুল্লুকে ধরে আনতে আসে। অন্ধকারে ভুলবশত তারা বাজেকে ধরে নিয়ে যায় আর বল্লুরা জোসেফকেই বাজে ভেবে ধরে পেটাতে থাকে ভুল করে। টাকার ডিমান্ড ড্রাফট নিয়ে ইনস্পেকটর এলে গ্রামে আনন্দের বন্যা বয়ে যায় কিন্তু ঠাকুরাইন ও বাজে সেসময় এসে জানায় তারা সমস্ত কিছু ফাঁস করে দেবে লটারি ইনস্পেকটরের কাছে। তাদের আটকাবার জন্যে গোটা গ্রাম পিছু নেয় ঠাকুরাইনের। শেষে ইনস্পেকটরের গাড়ির ধাক্কায় জলে ডুবে যায় ঠাকুরাইন। গ্রামের লোক সকলেই জানায় এ বিষয়টা চেপেই রাখা হবে। ইনস্পেকটর শহরে ফিরে যান। আর গ্রামে এন্টনির মূর্তি প্রতিষ্ঠা হয়, যার টাকায় সমস্ত গ্রামবাসীর জীবনে সুখ স্বাচ্ছন্দ্য নেমে আসে।
কটকের যুদ্ধ (১৭৪২)

কটকের দ্বিতীয় যুদ্ধ ১৭৪২ সালে বর্তমান ভারতের ওড়িশা রাজ্যের কটকে বাংলার নবাব কর্তৃক নিযুক্ত উড়িষ্যার শাসনকর্তা শেখ মাসুম পানিপথী এবং মারাঠাদের মধ্যে সংঘটিত হয়। যুদ্ধে মারাঠারা জয়লাভ করে এবং শেখ মাসুম নিহত হন। মারাঠারা কটক দখল করে নেয়।
১৭৪২ সালে ভাস্কর পণ্ডিতের নেতৃত্বে ৪০,০০০ মারাঠা অশ্বারোহী সৈন্য বাংলা আক্রমণ করে এবং বিভিন্ন অঞ্চলে লুটতরাজ শুরু করে। তারা এমনকি বাংলার তদানীন্তন রাজধানী মুর্শিদাবাদেও হানা দেয়। বাংলার নবাব আলীবর্দী খান কাটোয়ার যুদ্ধে মারাঠাদের মূল ঘাঁটিতে আক্রমণ করেন এবং তাদেরকে পরাজিত করে বাংলা থেকে বিতাড়িত করেন। পরাজিত মারাঠারা পশ্চাৎপসরণ করে এবং উড়িষ্যা প্রদেশে প্রবেশ করে।
মারাঠারা উড়িষ্যার রাজধানী কটকের দিকে অগ্রসর হয়। এসময় উড়িষ্যার প্রাদেশিক শাসনকর্তা ছিলেন শেখ মাসুম পানিপথী। তিনি সসৈন্যে মারাঠা আক্রমণকারীদের বাধাদানের জন্য অগ্রসর হন। কিন্তু কটকের নিকটে সংঘটিত যুদ্ধে তিনি পরাজিত ও নিহত হন। এরপর বিজয়ী মারাঠা বাহিনী কটকসহ সমগ্র উড়িষ্যা জুড়ে তাদের নিয়ন্ত্রণ প্রতিষ্ঠা করে।
মারাঠাদের হাতে শেখ মাসুমের পতনের সংবাদ পেয়ে নবাব আলীবর্দী স্বয়ং সসৈন্যে উড়িষ্যার দিকে অগ্রসর হন। তার আগমনের সংবাদ পেয়ে মারাঠারা ভয় পেয়ে যায় এবং পশ্চাৎপসরণের সিদ্ধান্ত নেয়। ১৭৪২ সালের ডিসেম্বরের মধ্যে আলীবর্দী উড়িষ্যা থেকে মারাঠাদের সম্পূর্ণরূপে বিতাড়িত করতে সক্ষম হন।
প্রতাপগড়ের যুদ্ধ

প্রতাপগড়ের যুদ্ধ ১৬৫৯ সালের ১০ নভেম্বর বর্তমান ভারতের মহারাষ্ট্র রাজ্যের সাতারা শহরের নিকটে প্রতাপগড়ের দুর্গে মারাঠা রাজা শিবাজীর সৈন্যবাহিনী এবং বিজাপুরের সেনাপতি আফজাল খানের সৈন্যবাহিনীর মধ্যে সংঘটিত হয়। মারাঠারা সংখ্যাস্বল্পতা সত্ত্বেও বিজাপুরি বাহিনীকে পরাজিত করতে সক্ষম হয়। এটি ছিল কোনো প্রধান আঞ্চলিক শক্তির বিরুদ্ধে মারাঠাদের প্রথম বিজয়। মারাঠা দস্যু শিবাজী বিশ্বাসঘাতকতা করে বিজাপুরের সেনাপতি আফজাল খানের সাথে, এই বিশ্বাসঘাতকতা ও ছল, চাতুরির আশ্রয় নিয়ে সে যুদ্ধে জয়ী হয়।
পিটার থঙ্গরাজ

পিটার থঙ্গরাজ (২৪ ডিসেম্বর ১৯৩৫ - ২৪ নভেম্বর ২০০৮) একজন প্রাক্তন ভারতীয় ফুটবল খেলোয়াড়। থঙ্গরাজ ১৯৫৬ এ মেলবোর্ন ও ১৯৬০ রোম অলিম্পিকে ভারতীয় ফুটবল দলের সদস্য ছিলেন। ১৯৫৮ এ উনি এশিয়ার শ্রেষ্ঠ গোলরক্ষক নির্বাচিত হন। ১৯৬৭ সালে তাকে অর্জুন পুরস্কারে ভূষিত করা হয়।
তানিয়া সচদেব

তানিয়া সচদেব (জন্ম ২০ আগস্ট ১৯৮৬) একজন ভারতীয় দাবা খেলোয়াড় যিনি ফিডের মহিলা গ্রান্ডমাস্টার উপাধি জয় করেছেন। তিনি দুইবার ২০০৬ ও ২০০৭ সালে ভারতীয় মহিলা দাবা চ্যাম্পিয়ন, একবার ২০০৭ সালে এশীয় মহিলা দাবা চ্যাম্পিয়ন এবং তিনবার ২০১৬, ২০১৮ এবং ২০১৯ সালে এবং বর্তমান কমনওয়েলথ মহিলা দাবা চ্যাম্পিয়ন। তিনি দাবার উপস্থাপক এবং ভাষ্যকারের কাজও করেন।
হিন্দ বিনতে আওফ

হিন্দ বিনতে আওফ বা খাওলা বিনতে আওফ ছিলেন হযরত মুহাম্মাদ সা. এর শাশুড়ি, এবং তার সন্তান-সন্ততি ও বংশধরে অনেক বিখ্যাত সাহাবি জন্ম নিয়েছিলেন। মুহাম্মদের একাধিক সাহাবীর মা হওয়ায় তিনি "পৃথিবীর সর্বশ্রেষ্ঠ শাশুড়ী" হিসাবে পরিচিত ছিলেন। তিনি খাওলা নামেও পরিচিত।
তার পিতা আওফ ইবনে জুহাইর ছিলেন ইয়েমেনের হিমিয়ার গোত্রের। মায়ের নাম আয়শা বিনতে মুহাজ্জাম। তার চারবার বিয়ে হয়েছিল এবং তার মোট নয় সন্তান ছিল।
মিজানুর রহমান খান

মিজানুর রহমান খান (জন্ম: ১১ জুন ১৯৫২) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
মিজানুর রহমান খানের জন্ম জামালপুর জেলার ইসলামপুর উপজেলার কুলকান্দী গ্রামে। তার বাবার নাম রিয়াজুল ইসলাম খান এবং মায়ের নাম নুরুন্নাহার খানম। তার স্ত্রীর নাম আলেছা বেগম। তাদের কোনো ছেলেমেয়ে নেই। 
১৯৭১ সালে কলেজের শিক্ষার্থী ছিলেন মিজানুর রহমান। মুক্তিযুদ্ধ শুরু হলে প্রতিরোধযুদ্ধে সক্রিয় ভূমিকা পালন করেন তিনি। জুন মাসে ভারতে গিয়ে মুক্তিবাহিনীতে যোগ দেন। প্রশিক্ষণের পর তাকে ১১ নম্বর সেক্টরের মহেন্দ্রগঞ্জে পাঠানো হয়। ১১ নম্বর সেক্টরের অধিনায়ক আবু তাহের (বীর উত্তম) তাকেসহ ৪৮ জনকে নিয়ে একটি দল গঠন করে আলাদাভাবে বিশেষ প্রশিক্ষণ দেন। তিনি তাদের সম্মুখযুদ্ধের জন্য রিজার্ভ ফোর্স হিসেবে ব্যবহার করেন। মহেন্দ্রগঞ্জ সাবসেক্টরসহ আশপাশের বেশ কয়েকটি স্থানে তারা সম্মুখযুদ্ধ করেন। নভেম্বর মাসের মাঝামাঝি আবু তাহেরের নেতৃত্বে মুক্তিবাহিনীর বড় একটি দল পাকিস্তান সেনাবাহিনীর কামালপুর প্রতিরক্ষা অবস্থানে আক্রমণ করে। এই যুদ্ধেও তিনি অংশ নেন। সেদিন তিনিসহ ১০ জন মুক্তিযোদ্ধা মেজর তাহেরের সঙ্গে ছিলেন। তাদের ওপর নির্দেশ ছিল কামালপুরের পাকিস্তানি প্রতিরক্ষা অবস্থান দখলের সঙ্গে সঙ্গে তারা ১০ জন সেখান থেকে অস্ত্রশস্ত্র-গোলাবারুদ সংগ্রহ করে নিজেদের ঘাঁটিতে পাঠানোর ব্যবস্থা করবেন। কিন্তু তারা সেটা করতে পারেননি। কয়েক ঘণ্টা ধরে চলা যুদ্ধের একপর্যায়ে মেজর তাহের আকস্মিকভাবে আহত হন। সে সময় তিনি ও তার এক সহযোদ্ধা দ্রুত আহত মেজর তাহেরকে ধরে নিরাপদ স্থানে নিয়ে যান। সেদিন শেষ পর্যন্ত কামালপুর যুদ্ধ ব্যর্থতায় পর্যবসিত হয়। মিজানুর রহমান খান স্বাধীনতার পর পড়াশোনা শেষ করে জনতা ব্যাংকে চাকরি করেন।
১৯৭১ সালের ৮ সেপ্টেম্বর জামালপুর জেলার বকশিগঞ্জ উপজেলার অন্তর্গত কামালপুর ছিল সীমান্ত এলাকা। গ্রামের মাঝামাঝি ছিল এ সীমান্ত বিওপি’র অবস্থান। ওই বিওপি ঘিরে ছিল পাকিস্তানি সেনাবাহিনীর শক্ত একটি প্রতিরক্ষা অবস্থান। সেদিন মুক্তিবাহিনীর স্বল্প প্রশিক্ষণপ্রাপ্ত মুক্তিযোদ্ধারা পাকিস্তানি সেনাবাহিনীর প্রতিরক্ষা অবস্থানে ভোররাতে আক্রমণ করেন। এই দলের নেতৃত্বে ছিলেন সৈয়দ সদরুজ্জামান (বীর প্রতীক)। মিজানুর রহমানসহ দলের ৪৮ জনের সবাই ছিলেন কলেজ-বিশ্ববিদ্যালয়ের ছাত্র। তুরায় প্রশিক্ষণ নেওয়ার পর তাদের ৪৮ জনকে ১১ নম্বর সাবসেক্টরের মহেন্দ্রগঞ্জ সাবসেক্টরে আলাদাভাবে বিশেষ প্রশিক্ষণ দেওয়া হয়। তারা সেদিন পাকিস্তান সেনাবাহিনীর অবস্থানে আক্রমণ করে সাহসিকতার সঙ্গে সম্মুখযুদ্ধ করেন। এই যুদ্ধে মিজানুর রহমান, আমানুল্লাহ কবীর (বীর বিক্রম) সহ কয়েকজন যথেষ্ট বীরত্ব প্রদর্শন করেন। তাদের বীরত্বে পাকিস্তানি সেনাবাহিনীর ব্যাপক ক্ষয়ক্ষতি হয়। তবে যুদ্ধে আমানুল্লাহ কবীরসহ তার সাত সহযোদ্ধা শহীদ হন। এ যুদ্ধের শুরুতে রাতের অন্ধকারে সীমান্তের দিকে এগিয়ে যেতে থাকেন মিজানুর রহমান খানসহ একদল মুক্তিযোদ্ধা। তারা ছিলেন কলেজ-বিশ্ববিদ্যালয়ের ছাত্র। ভোররাতে তারা আকস্মিক আক্রমণ করলেন পাকিস্তান সেনাবাহিনীর প্রতিরক্ষা অবস্থানে। শুরু হয়ে গেল রক্তক্ষয়ী যুদ্ধ। প্রায় আধা ঘণ্টা বা তার কিছু বেশি সময় ধরে চলা তুমুল এ যুদ্ধে নিহত হলো আট-নয়জন পাকিস্তানি সেনা। মুক্তিবাহিনীরও বেশ ক্ষতি হয়। মিজানুর রহমান খানের সাত সহযোদ্ধা শহীদ ও কয়েকজন আহত হলেন।
অর্জন সিংহ বায়ু সেনা ঘাঁটি

অর্জন সিংহ বায়ু সেনা ঘাঁটি বা পানাগড় বায়ু সেনা ঘাঁটি হল ভারতীয় বিমানবাহিনীর একটি বিমান ঘাঁটি।এটি পশ্চিমবঙ্গের পূর্ব বর্ধমান জেলার দুর্গাপুর শহরের কাছেই পানাগড়ে অবস্থিত।বিমানবন্দরটি ২ নং জাতীয় সড়ক এর উত্তর পাশে অবস্থিত।এই বিমানঘাঁটি পূর্ব ভারত-এ বিমানবাহিনীর একটি গুরুত্বপূর্ণ বিমান ঘাঁটি।
জাহাজী টন

জাহাজী টন, প্রেরিত-মাল টন, পরিমাপ টন বা সামুদ্রিক টন আয়তনের একটি পরিমাপ, যা বড় মালবাহী যান, রেলগাড়ি অথবা জাহাজে পণ্য পরিবহনের ক্ষেত্রে ব্যবহৃত হয়। মার্কিন যুক্তরাষ্ট্রে এটিকে ৪০ ঘনফুট এবং যুক্তরাজ্যে ৪২ ঘনফুটের সমতুল্য ধরা হয়। এটির সাথে টন নামের অন্যান্য আয়তনের এককের সাথে গুলিয়ে ফেলা উচিত নয়। উদাহরণস্বরূপ, "রেজিস্টার টন" জাহাজের ধারণ ক্ষমতা পরিমাপে ব্যবহৃত হয়, যা কিনা ১০০ ঘনফুটের (২.৮৩১৬৮ ঘনমিটার) সমতুল্য।
জাহাজী টনকে একটি জাহাজের নিবন্ধন মাশুল, বন্দর খাজনা, নিরাপত্তা ও আনুসাঙ্গিক প্রযোজ্য নিয়ম জারির ক্ষেত্রে মূল একক ধরা হয়।
রাজনৈতিক দুর্নীতি

রাজনৈতিক দুর্নীতি () বলতে অবৈধ ব্যক্তিগত মুনাফার জন্য সরকারী কর্মচারীদের ক্ষমতার অপব্যবহারকে বোঝানো হয়। সরকারী পদমর্যাদার অধিকারী ব্যক্তির কোন কাজকে কেবলমাত্র তখনই রাজনৈতিক দুর্নীতি বলা হয়, যখন সেটি তার দাপ্তরিক কাজের সাথে সরাসরি সংশ্লিষ্ট থাকে। এটি আইনের ছদ্মবেশে করা হতে পারে বা প্রভাব বিস্তারের মাধ্যমে করা হতে পারে।
রাজনৈতিক দুর্নীতির মধ্যে আছে ঘুষ, চাঁদাবাজি, চাটুকারিতা, স্বজনপ্রীতি, সংকীর্ণতাবাদ, পৃষ্ঠপোষকতা, প্রভাব বিস্তার, রাজনৈতিক যোগাযোগভিত্তিক সুবিধালাভ (graft), এবং অর্থ আত্মসাৎ। দুর্নীতির কারণে মাদক পাচার, হুন্ডি, মানব পাচার, ইত্যাদির মত সংগঠিত অপরাধ সহজ হয়। রাজনৈতিক দমন-নিপীড়ন যেমন পুলিশী নিপীড়নকেও রাজনৈতিক দুর্নীতি হিসেবে গণ্য করা হয়।
নূরুল আবেদীন নোবেল

নূরুল আবেদীন (জন্ম: ৭ সেপ্টেম্বর, ১৯৬৪) চট্টগ্রামে জন্মগ্রহণকারী প্রথিতযশা সাবেক বাংলাদেশী আন্তর্জাতিক ক্রিকেটার। ১৯৮৬ থেকে ১৯৯০ সময়কালে বাংলাদেশ ক্রিকেট দলের অন্যতম সদস্য ছিলেন তিনি। দলে তিনি মূলতঃ ডানহাতি ব্যাটসম্যান হিসেবে খেলতেন নোবেল ডাকনামে পরিচিত নূরুল আবেদীন। এছাড়াও, ডানহাতে মিডিয়াম বোলিংয়ে পারদর্শিতা দেখিয়েছেন তিনি।
বাংলাদেশের আন্তর্জাতিক ক্রিকেটের ঊষালগ্নে অংশগ্রহণকারী অন্যতম ক্রিকেটার মিনহাজুল আবেদীন নান্নু’র বড় ভাই তিনি। ’৮০ ও ’৯০-এর দশকে ঢাকার ক্রিকেট লীগে ভ্রাতৃদ্বয় দূর্দাণ্ড প্রতাপে খেলেছেন। তবে, আন্তর্জাতিক ক্রিকেট অঙ্গনে বাংলাদেশ জাতীয় ক্রিকেট দলে তিনি নিয়মিতভাবে খেলার সুযোগ পাননি। তিনি তাঁর ভাইয়ের ন্যায় স্বভাবজাত খেলোয়াড়ের মর্যাদা পাননি। প্রায়শঃই তাঁকে দল নির্বাচকমণ্ডলী কর্তৃক উপেক্ষিত হতে হতো।
গাজী আশরাফ হোসেন লিপু'র নেতৃত্বে এশিয়া কাপে ৩১ মার্চ, ১৯৮৬ তারিখে আনুষ্ঠানিকভাবে বাংলাদেশ সর্বপ্রথম একদিনের আন্তর্জাতিক ক্রিকেটে পাকিস্তানের বিপক্ষে অংশগ্রহণ করে। মোরাতুয়ার টাইরোন ফার্নান্দো স্টেডিয়ামে ‘জন প্লেয়ার গোল্ড লীফ ট্রফি’ নামে পরিচিত এশিয়া কাপের দ্বিতীয় আসরের দ্বিতীয় খেলায় গাজী আশরাফ, গোলাম নওশের, গোলাম ফারুক, হাফিজুর রহমান, জাহাঙ্গীর শাহ, মিনহাজুল আবেদীন, নুরুল আবেদীন, রফিকুল আলম, রাকিবুল হাসান, সামিউর রহমান ও শহীদুর রহমানের ওডিআইয়ে একযোগে অভিষেক ঘটে। এ খেলাটিই যে-কোন আইসিসি পূর্ণাঙ্গ সদস্যের বিপক্ষে বাংলাদেশের প্রথম ওডিআই খেলা। খেলায় তিনি দলের পক্ষে ব্যাটিং উদ্বোধন করার গৌরব অর্জন করেন। কিন্তু দূর্ভাগ্যজনকভাবে তৃতীয় বলে শূন্য রানে আউট হয়ে প্যাভিলিয়নে ফিরে আসতে বাধ্য হন। প্রতিযোগিতা শুরুর এক সপ্তাহ পূর্বে পাকিস্তান এ জোনের বিপক্ষে স্মরণীয় ১০২ রান তুলেন তিনি। অধিনায়ক গাজী আশরাফের সাথে দ্বিতীয় উইকেট জুটিতে ১৩৫ রান সংগ্রহ করেন। সি জোন দলের বিপক্ষেও ৫০ রানসহ প্রথিতযশা ক্রিকেটার রকিবুল হাসানের সাথে শতরানের জুটি গড়েন।
পাঁচ বছরের খেলোয়াড়ী জীবনে সর্বমোট ৪টি একদিনের আন্তর্জাতিকে অংশ নেয়ার সুযোগ ঘটে তার। মাত্র ১৫ রান তুলেন তিনি ও ওভারপ্রতি ১.৫ রান তুলতে সক্ষম হন। শেষ ওডিআইটি ছিল কলকাতায় ৩১ ডিসেম্বর, ১৯৯০ তারিখে শ্রীলঙ্কার বিপক্ষে।
আন্তর্জাতিক ক্রিকেটে সফলতা না পেলেও আইসিসি ট্রফি প্রতিযোগিতায় দূর্দান্ত খেলেন। তার খেলোয়াড়ী জীবনের স্মরণীয় ক্রীড়ানৈপুণ্য আসে নেদারল্যান্ডসে অনুষ্ঠিত ১৯৯০ সালের আইসিসি ট্রফিতে। ১৯৯০-৯১ মৌসুমে অনুষ্ঠিত ঐ প্রতিযোগিতায় ডেনমার্কের বিপক্ষে ৮৫ ও কানাডার বিপক্ষে ১০৫ রান তুলে বাংলাদেশ দলকে সেমি-ফাইনালে নিয়ে যান। সর্বোপরি ৫ খেলায় ৪৭.০০ গড়ে ২৩৫ রান সংগ্রহ করেছিলেন। তবে, শক্তিধর জিম্বাবুয়ের বিপক্ষে লড়াই করে পরাজিত হলে দলকে বিদায় নিতে হয়েছিল।
ভূপেন হাজারিকা সেতু

ভূপেন হাজারিকা সেতু বা ঢোলা-সাদিয়া সেতু হল পূর্ব ভারতের আসাম রাজ্যে লোহিত নদীর উপর নির্মিত একটি সেতু। এটি ভারত তথা দক্ষিণ এশিয়ার দীর্ঘতম সড়ক সেতুর। ঢোলা থেকে সাদিয়া পর্যন্ত ৯ কিলোমিটারের বেশি দৈর্ঘ্য জুড়ে ব্রহ্মপুত্রের উপনদী লোহিত নদীর উপরে তৈরি হয়েছে ভূপেন হাজারিকা সেতু। এই সেতু প্রতিবেশী দুই রাজ্য অসম আর অরুণাচল প্রদেশকে যুক্ত করেছে।
অসমের রাজধানী গুয়াহাটি থেকে সাদিয়ার দূরত্ব ৫৪০ কিলোমিটার। অন্য দিকে, অরুণাচলের রাজধানী ইটানগর থেকে ঢোলার দূরত্ব ৩০০ কিলোমিটার। এই সেতুর সুবাদে দুই রাজ্যের মধ্যে সড়কপথের যাতায়াত আরও সহজ হয়েছে। অরুণাচলে কোনও বিমানবন্দর নেই। এই সেতু চালুর ফলে অসম থেকে অরুণাচল পর্যন্ত চার ঘণ্টায় পৌঁছানো যায়। মুম্বইয়ের বিখ্যাত বান্দ্রা-ওরলি সমুদ্র সংযোগ সেতুর থেকে ৩০ শতাংশ বেশি দীর্ঘ এই সেটি। এই সেতুটি বান্দ্রা-ওরলি সমুদ্র সংযোগ সেতুর চেয়ে প্রায় ৩.৫৫ কিলোমিটার বেশি দীর্ঘ।
২০১১ সালে শুরু হয়েছিল এই সেতু তৈরির কাজ। খরচ হয়েছে ৯৫০ কোটি রুপি। সাধারণ মানুষসহ সেনাবাহিনীর কাছেও এই সেতুর ভূমিকা খুবই গুরুত্বপূর্ণ। অরুণাচলের উত্তর দিকে রয়েছে চিন সীমান্ত। ফলে এই অঞ্চল থেকে দেশের মূলভাগের সঙ্গে যোগাযোগ রক্ষার ক্ষেত্রে গুরুত্বপূর্ণ ভূমিকা পালন করে ঢোলা-সাদিয়া সেতু। ঢোলা-সাদিয়া সেতুর যোগাযোগ ব্যবস্থার আরও উন্নতির জন্য ২০১৫ সালে ১৫,০০০ কোটি টাকার একটি প্যাকেজ ঘোষণা করেছিল কেন্দ্রীয় সরকার।
স্থানীয় জনগণের দাবির পর ভারতের সড়ক পরিবহন ও মহাসড়ক মন্ত্রণালয় ২০০৩ সালের আগস্ট মাসে প্রকল্পটির একটি সম্ভাব্যতা সমীক্ষা শুরু করে। ২০০৯ সালের জানুয়ারী মাসে সড়ক ও মহাসড়কের অরুণাচল প্রদেশ প্যাকেজের অংশ হিসাবে ভারত সরকারের অর্থায়নে সেতুটি নির্মাণের জন্য অনুমোদিত হয়েছিল।
নবযুগ ইঞ্জিনিয়ারিং কোম্পানির সাথে পাবলিক-প্রাইভেট অংশীদারিত্ব হিসাবে ২০১১ সালের নভেম্বর মাসে সেতুটির নির্মাণ শুরু হয়েছিল, সেতুটির নির্মাণ কাজ শেষ হওয়ার কথা ছিল ২০১৫ সালে। যাইহোক, নির্মাণ বিলম্ব এবং ব্যয় বৃদ্ধির কারণে, ২০১৭ সালে সেতুটির নির্মাণ কাজ শেষ হয়।
প্রকল্পটির ব্যয় প্রায় ₹১,০০০ কোটি (২০২৩ সালে ₹১৪ বিলিয়ন বা $১৬৮ মিলিয়নের সমতুল্য) এবং নির্মাণ শেষ হতে পাঁচ বছরের বেশি সময় লেগেছিল। এটি মুম্বাইয়ের বান্দ্রা ওয়ারলি সি লিঙ্কের চেয়ে ৩.৫৫ কিলোমিটার (২.২১ মাইল) দীর্ঘ, এটি ভারতের দীর্ঘতম সেতুতে পরিণত হয়েছে।
সেতুটি ২৬ মে ২০১৭-তে ভারতের প্রধানমন্ত্রী নরেন্দ্র মোদি এবং নিতিন গড়করি (সড়ক পরিবহন ও মহাসড়ক মন্ত্রী) উদ্বোধন করেছিলেন। আসামের একজন শিল্পী ও চলচ্চিত্র নির্মাতা ভূপেন হাজারিকার নামে সেতুটির নামকরণ করা হয়েছে।
কড়তা ওজন

কড়তা ওজন কখনও কখনও বলা ভারমুক্ত ওজন, খালি গাড়ির বা কন্টেইনারের ওজন। স্থূল ওজন (বোঝাইকৃত ওজন) থেকে এটা বিয়োগ করে পণ্যের মূল ওজন হিসাব করা সম্ভব। এর সর্বাধিক ব্যবহার হয়ে থাকে পরিবহনকৃত পণ্যের মুল্যের উপর শুল্কায়ন করার ক্ষেত্রে অথবা বজরা, রেল, রাস্তা, বা অন্যান্য ট্রাফিক এর খাজনা প্রতিষ্ঠার জন্যে বিশেষভাবে যেখানে পণ্যের পরিমাণের সাথে খাজনার পরিমাণ পরিবর্তিত হয় (যেমন ইরি প্রণালী)। হিসাবের সুবিধার্থে রেলপথের গাড়ি (বগি) এবং সড়কের যান সমূহের বাইরের পার্শে কড়তা ওজন লিপিবদ্ধ থাকে। কড়তা ওজনের ব্যবহার দেখা যায় পানির তলদেশে অবস্থিত যেকোন আকৃতিগত সমীক্ষার ক্ষেত্রে।
কড়তা (টেয়ার) শব্দটি উৎপন্ন হয়েছে মধ্য ফরাসি শব্দ টেয়ার "অভাব ও অসম্পূর্ণতার জন্যে পণ্যের অপচয়", ইতালীয় টারা, এবং আরবি طرح তারা থেকে। শাব্দিক অর্থ  "পণ্য বাদ বা প্রত্যাখ্যান করা" টারাহা অর্থ "প্রত্যাখ্যান করা"
কড়তা ওজনের হিসাব করা হয় রান্নাঘর থেকে বিশ্লেষণাত্মক (বৈজ্ঞানিক) ওজন মাপার যন্ত্রে। প্রায় সকল নিক্তিতেই পুন:স্থাপন বোতাম থাকে যার সাহায্যে একটি খালি পাত্র ওজন মাপার তলে স্থাপন করে নিক্তির কাটা শূন্য এ স্থাপন করা হয়, যাতে পরবর্তীতে যেকোন ওজন পরিমাপ করলে শুধুমাত্র পণ্যের ওজন দেখা যায় (পাত্র ব্যতীত)।
স্থূল ওজন (মোট ওজন) = মূল ওজন (পণ্যের মূল ওজন) + কড়তা ওজন (খালি কনটেইনারের ওজন)।
কুড়ি-ফুট সমতুল্য একক

কুড়ি-ফুট সমতুল্য ইউনিট (প্রায়ই TEU/টিইইউ বা teu বলা হয়) পণ্য জাহাজিকরনের সক্ষমতা পরিমাপের একক, প্রায়শ এটি পণ্যবাহী জাহাজের এবং কন্টেইনার টার্মিনালের ধারণ সক্ষমতা বুঝাতে ব্যবহৃত হয়। এটি একটি ২০-ফুট-দীর্ঘ (৬.১ মি) (ভিন্ন/একাধিক পরিবহন মাধ্যমে যেমন জাহাজ, ট্রেন এবং ট্রাক পরিবহনে সক্ষম) কন্টেইনারের (আদর্শ-আকৃতির পণ্য ধারণক্ষম ধাতব বক্স) আয়তনের উপর ভিত্তিকৃত একক।
কন্টেইনার সমূহের সকল হিসাব করা হয় দৈর্ঘ্য অনুসারে যদিও কন্টেইনারের উচ্চতার কোন বাধ্যবাধকতা নাই এটা হতে পারে  থেকে , তবে সর্বাধিক ব্যবহৃত উচ্চতা । একইসাথে উল্লেখ্য, সাধারণভাবে  কন্টেইনারকে ২.২৫ টিইইউ না বলে ২ টিইইউ বলা হয়।
বহু-মাত্রিক পরিবহনক্ষম কুড়ি-ফুট কন্টেইনার আকৃতিগতভাবে তৈরি করা হয় ২০ ফিট লম্বা এবং  প্রস্থ। এছাড়াও এখানে সমপ্রস্থ বিশিষ্ট, দ্বিগুণ দৈর্ঘ্যের কন্টেইনার বিদ্যমান, যাকে চল্লিশ-ফুট কন্টেইনার বলে, এবং এককের হারে একে চল্লিশ-ফুট সমতুল্য একক বলা হয়ে থাকে (প্রায়শ এফইইউ, FEU or feu)। তবে পণ্য পরিবহনের ক্ষেত্রে এই পরিমাণকে দুই টিইইউ বলা হয়ে থাকে। (নিম্মে বিবেচ্য)।
একত্রিতভাবে সাজানোর জন্যে এই ধরনের চল্লিশ-ফুট বহুমাত্রিক পরিবহন উপযোগী কন্টেইনারের দৈর্ঘ্য স্থিরভাবে , এবং আদর্শ কুড়ি-ফুট বহুমাত্রিক পরিবহন উপযোগী কন্টেইনারের দৈর্ঘ্য কিছুটা কম হয়ে থাকে স্থিরভাবে বললে, । জাহাজের টুইস্টলক সমূহ একটু ব্যবধানে রাখা হয় যেন দুইটি আদর্শ কুড়ি-ফুট কন্টেইনারের মাঝে তিন ইঞ্চি ব্যবধান থাকে এবং একই সাথে সঠিকভাবে একটি চল্লিশ ফুট কন্টেইনার এর উপরে স্থাপন করা যায়।
চল্লিশ ফুট কন্টেইনারের চাহিদা সর্বাধিক, কারণ এটা সহজেই একটা সেমি-ট্রেলার ট্রাক দ্বারা বহন করা যায় এবং এর দৈর্ঘ্য অধিকাংশ দেশের সড়ক পরিবহনের নীতিমালার মধ্যেই থাকে ও পৃথকভাবে কোন অনুমোদনের প্রয়োজন পড়ে না। যদিও কিছু দেশে সড়ক পরিবহন নীতিমালায় দীর্ঘ আকৃতির ট্রাকের অনুমোদন থাকে তবুও সেখানে চল্লিশ-ফুট কন্টেইনারের জন্যে পৃথক ব্যবস্থা থাকে - ইউরোপে এবং অধিকাংশ দেশে  পর্যন্ত ট্রেলার বহনের সীমায় থাকে এবং  অথবা  মার্কিন যুক্তরাষ্ট্রে সড়ক পরিবহন নীতিমালায় সীমাবদ্ধকৃত। এখানে উল্লেখ্য চল্লিশের অধিক সকল কন্টেইনারকেই চল্লিশ-ফুট সমতুল্য এককের অন্তর্গত হিসাবে ধরা হয়।
পণ্যবাহী জাহাজ শুধুমাত্র ৪০-ফুট এবং ২০-ফুট কন্টেইনার জাহাজের ডেক -এর নিচের অংশের জন্যে গ্রহণ করে এবং ৪৫-ফুট কন্টেইনার ডেকের উপরের জন্যে। আনুমানিক জাহাজে বহন করা শতকরা ৯০ ভাগ কন্টেইনারই থাকে ৪০-ফুট সমতুল্য একক। একইভাবে বিশ্বের ৮১% পরিবহন হয়ে থাকে ৪০-ফুট কন্টেইনার এর মাধ্যমে।
টিইইউ যেহেতু একটি ব্যতিক্রমী একক, এটার সমমূল্যমান বা তুল্য অপর কোন এককে রূপান্তরিত করা যায়না। সমার্থক একক রয়েছে চল্লিশ-ফুট সমতুল্য একক যাকে বোঝান হয় ২ টিইইউ।  এর সর্বাধিক গৃহীত আকৃতি  দৈর্ঘ্য, প্রস্থ, এবং  উচ্চতা, আয়তনের দিক থেকে । উল্লেখ্য,  উচ্চতার হাই কিউব এবং  উচ্চতার অর্ধ উচ্চতার কন্টেইনার উভয়ই ১ টিইইউ গাণিতিক হিসাবে গৃহীত হয়। এটা আয়তনের হিসাবে ১ টিইইউ সমান ।
যদিও টিইইউ সরাসরি ভর এর পরিমাপক নয়, কিছু পরিশিষ্টাংশে সর্বাধিক ওজনের একটা ধারণা টিইইউ দিতে পারে। সর্বোচ্চ স্থূল ভর একটি  শুষ্ক পণ্যের কন্টেইনার  এর সমতুল্য। কন্টেইনারের কড়তা ওজন বাদ দিলে পণ্যের টিইইউ এর তুল্যতা হ্রাস পেয়ে আনুমানিক  হয়। 
একইভাবে, একটি  শুষ্ক পণ্যবাহী কন্টেইনারের সর্বাধিক ওজন ( উচ্চতা অন্তর্ভুক্ত করে ঘনআকৃতির কন্টেইনার) হয়ে থাকে . কড়তা ওজন সংশোধন করে পণ্য ধারণ ক্ষমতা দাড়ায় ।
কুড়ি-ফুট, ভারী পণ্য পরিবহনের জন্যে বিশেষভাবে ভারী যন্ত্রপাতি পরিবহনের জন্যে "বহুল পরীক্ষিত" কন্টেইনার। এই কন্টেইনার সমূহ সর্বোচ্চ , শূন্য অবস্থায় ওজন , এবং পণ্যের নেট ওজন ।
হাইড্রাঞ্জিয়া

হাইড্রাঞ্জিয়া (বৈজ্ঞানিক নাম: "Hydrangea macrophylla") (ইংরেজি: bigleaf hydrangea বা French hydrangea বা lacecap hydrangea বা mophead hydrangea বা penny mac and hortensia) হচ্ছে Hydrangeaceae পরিবারের "Hydrangea" গণের একটি গুল্ম জাতীয় ফুল গাছ।
গাছটি ৩ থেকে ৬ ফুট লম্বা হয়। এই গাছের পাতা হালকা সবুজ এবং গাঢ় সবুজ দুই ধরনেরই হয়ে থাকে। পাতার কিনারা খাজকাটা। এই গাছ ঝোপা আকারের হয়। ফুলের রং নীল, গোলাপি, সাদা, হালকা লাল ইত্যাদি হয়ে থাকে। বসন্তের শুরুতে এ গাছে কচি পাতা গজাতে শুরু করে। গ্রীষ্মে পাতায় ভরে যায়। জুলাই মাসে কলি আসে এবং ফুল ফোটা, সেপ্টেম্বরের শেষ পর্যন্ত ফুল ফুটতে থাকে। গ্রীষ্মকাল থেকে হেমন্তকাল পর্যন্ত এই ফুলের স্থায়িত্ব হয়।
এই গাছে আদি নিবাস দক্ষিণ ও পূর্ব এশিয়ার চীন, জাপান, কোরিয়া, ইন্দোনেশিয়া এবং উত্তর ও দক্ষিণ আমেরিকা।
প্রথম মেহমেদ গিরায় খান

প্রথম মেহমেদ গিরায় খান ছিলেন ক্রিমিয়ান খানাতের খান বা শাসক। তাঁর শাসনামল ছিল ১৫১৫-১৫২৩।
তিনি গ্রেট খান হিসেবে পরিচিত ছিলেন। ক্রিমিয়ান খানাতের খান প্রথম মেংলি গিরায় তার পিতা। মেহমেদ গিরায়ের জন্ম হয় ১৪৬৫ সালে, মৃত্যু ১৫২৩ সালে।
তিনি হাসান বে-এর কন্যা নুরুম সুলতান খাতুনকে বিয়ে করেছিলেন।
প্রথম গাজি গিরায় খান

গাজি গিরায় খান (১৫০৪-১৫২৪), ছিলেন ক্রিমিয়ান খানাতের খান।
তিনি ছিলেন প্রথম মেহমেদ গিরায় খান এর পুত্র। ১৫২৩ সালে পিতার মৃত্যুর পর তিনি ক্রিমিয়ান খানাতের খান হিসেবে দায়িত্বগ্রহণ করেন। মাত্র ২০ বছর বয়সে ১৫২৪ সালে তিনি মৃত্যুবরণ করেন। তার মৃত্যুর পর খান হন তার চাচা সাদেত গিরায় খান।
প্রথম সাদেত গিরায় খান

প্রথম সাদেত গিরায় খান (১৪৯৪-১৫৩৮) ১৫২৪ থেকে ১৫৩২ সাল পর্যন্ত ক্রিমিয়ান খানাতের খান ছিলেন।
তার পিতা মেংলি গিরায় খান, পিতার মৃত্যুর পর তার ভাই প্রথম মেহমেদ গিরায় খান ক্রিমিয়ান খানাতের খান হন। ভাই মেহমেদ গিরায় খানের পর খান হন মেহমেদ গিরায়ের পুত্র প্রথম গাজি গিরায় খান হন। গাজি গিরায়ের পর ১৫২৪ সালে খান হন প্রথম সাদেত গিরায় খান। ১৫৩৮ সালে তার মৃত্যুর পর খান হন ভাই মেহমেদ গিরায়ের পুত্র প্রথম ইসলাম গিরায় খান।
সালোনি অসয়ানি

সালোনি অসয়ানি হয় একজন ভারতীয় অভিনেত্রী ও মডেল। সালোনি তার পড়াশুনা শেষ করে মডেলিং-এ যোগ দেয় এবং বিভিন্ন পন্যের বিজ্ঞাপনে অভিনয় করেন টেলিভিশনে. তিনি বিজ্ঞাপনের নাশাপাশি অভিনয়ও করেছেন।তারা প্রথম চলচ্চিত্র "দিল পারদেশী হো গায়া" ২০০৩ সালে মুক্তি পায়। তিনি একই সঙ্গে দক্ষিণ ভারত-এর চলচ্চিত্রে অভিনয় করেছেন এবং বাণিজ্যিক ছবি বা চলচ্চিত্রে সাফল্যও পেয়েছেন।. She এর পর তিনি এস. এস. রাজামৌলি-এর "মর্যাদা রামান্না" (২০১০), চলচ্চিত্রে মুখ্য চরিত্রে অভিনয় করেন এবং এটি অন্যতম ব্যবসায়ীক সফল ছবি।
সালোনি অসয়ানির প্রথম চলচ্চিত্র "দিল পরদেশী হো গায়া" (হিন্দি) ২০০৩ সালে মুক্তি পায়, এটি পরিচালনা করেন সায়ান কুমার টাক। who rechristened her as Saloni. তার অভিনীত প্রথম তেলুগু চলচ্চিত্র হল "ধানা ৫১" (২০০৫) এবং এর পর তিনি অভিনয় করেন "ওকা ওরিলো" নামের চলচ্চিত্র, দুটি চলচ্চিত্রই ব্যবসায়ীক ভাবে ব্যর্থ হয়।. ২০০৬ সালে তিনি ৫ টি চলচ্চিত্রে মুখ্য ভূমিকায় অভিনয় করেন , এর মধ্যে "চুক্কাল্লো চানদ্রুদু" এবং "কোকিলা" তেলুগু ভাষায় , "রেহগুজার " এবং "সায়ান... দ্য লাভ সেশন" হিন্দি ভাষায়, ।. তার তামিল চলচ্চিত্রে অভিনয় শুরু হয় "মাদুরাই ভেরান " (২০০৭), চলচ্চিত্রে এবং ওই বছরেই সে কান্নারা চলচ্চিত্র "বুধিভান্তা"য় অভিনয় করেন, দুটি চলচ্চিত্র ছিল তার ২০০৭ ও ২০০৮ সালে মুক্তি পাপ্ত চলচ্চিত্র।
তার প্রথম কান্নারা ভাষার চলচ্চিত্র মুক্তি পায় ২০০৯ সালে দুবাই বাবু।', তিনি এই চলচ্চিত্রে একটি ছোট গুরুত্বপূর্ণ চরিত্রে অভিনয় করেন। এর পর তিনি এস এস রাজামৌলির মগধিরা চলচ্চিত্রে একটি চরিত্রে অভিনয় করেন। তার আকর্ষনিয় অভিনয়ের জন্য এস এস রাজা মৌলি "মর্যাদা রামান্না", -চলচ্চিত্রে একটি চরিত্রে অভিনয়ের সুযোগ করেদেন সুনীলের সঙ্গে।. Described as a "musical comedy", the film received positive reviews, while also emerging commercially successful. Saloni garnered positive feedback as well, with Jeevi from Idlebrain noting that she was "refreshing" and looked "pretty good". Her other 2010 release was "Mr. Theertha" in Kannada language, with Saloni citing that she was upset with the attitude of the makers, resulting in her declining further Kannada projects. She has finished shooting for the film "Telugu Ammayi", which she terms as a "female-oriented film", revolving around her character, Balatripura Sundari, a "typical traditional innocent Telugu girl" who "turns ferocious to save her struggling family". For the film, she had to ride a horse in one particular scene and speak the Godavari slang throughout. In late 2011, she made a special appearance in the Tamil film "Rajapattai", starring Vikram.
২০১২ সালে সালোনি অভিনয় করে "বুদ্ধগুয়াদ" চলচ্চিত্রে ভেঙ্কটেশ এবং তৃষা কৃষ্ণার সঙ্গে।. তার অভিনয়ের আলোচনায় অমুকুরাজ দাস সিনেগোর.কম (Cinegoer.com) -এর থেকে বলেন: "সালোনি উজ্জ্বল ভাবে এগিয়ে চলেছে তার চলচ্চিত্র জীবন ও অভিনয় নিয়ে...". She next appeared in "Adhinayakudu" opposite Balakrishna and two Kannada films "Lakshmi" and "Benki Birugali". সালোনি অসয়ানি অভিনীত "জগি" চলচ্চিত্রটি পরিচালনা করেছেন সুলটান রাজা, "শিবাম ও রেস গুর্রাম চলচ্চিত্র পরিচালনা করেছেন শ্রীনিভাস রাজু।
হলিডে: এ সোলজার ইজ নেভার অফ ডিউটি

হলিডে: এ সোলজার ইজ নেভার অফ ডিউটি ২০১৪ সালের একটি বলিউডনির্মিত থ্রিলার ও অ্যাকশনধর্মী হিন্দি চলচ্চিত্র। এই সিনেমার পরিচালক এ আর মুরুগাদস। দক্ষিণী চলচ্চিত্র থুপ্পকি'র অনুকরণে হিন্দিতে এই চলচ্চিত্রটি তৈরী হয়।
বিরাট বকশী ভারতীয় সেনাবাহিনীর একজন ক্যাপ্টেন। ছুটিতে বাড়ি আসার পর তার মা, বাবা, বোন তাকে জোর করে পাত্রী দেখাতে নিয়ে যায় কিন্তু পাত্রী সাইবাকে তার পছন্দ হয়না। ঘটনা পরম্পরায় সাইবার সাথে যোগাযোগ হলে তারা একে অপরকে পছন্দ করতে শুরু করে। বিরাটের ঘনিষ্ঠ বন্ধু মখিয়া মুম্বাই পুলিশের সাব ইনস্পেক্টর। তারা দুজনে বাসে যাওয়ার সময় অন্য এক ব্যক্তির পকেটমার হলে তারা বুঝতে পারে বাসের ভেতরেই পকেটমার আছে। পকেটমার চিহ্নিত হলেও অন্য এক ব্যক্তি আচমকা পালাতে থাকে। বিরাটের সন্দেহ হলে সে তাকে তাড়া করে ধরে এবং বুঝতে পারে এই ব্যক্তি সন্ত্রাসবাদী কাজের সাথে যুক্ত। বাসটি প্রবল বিস্ফোরনে ধংস হয়ে যায়। লোকটিকে পুলিশের হাতে তুলে দেওয়া হয় কিন্তু সে হসপিটাল থেকে পালায়। বিরাট তাকে আবার পালানোর সময় ধরে ফেলে ও বাড়িতে নিয়ে এসে অত্যাচার করে জেনে নেয় এক পুলিশ কর্তা এই পলায়নের পেছনে ছিল। বিরাট নিজে গভীর রাত্রে সেই পুলিশ কর্তাকে গিয়ে জানায় সে ডিফেন্স ইন্টেলিজেন্স এজেন্সির একজন অফিসার। পুলিশ অফিসার আত্মহত্যা করতে বাধ্য হয়। বিরাট ক্রমশ জানতে পারে গোটা দেশে স্লিপার সেলের মাধ্যমে সন্ত্রাসবাদী কার্যকলাপ ছড়িয়ে দেওয়ার জন্যে গভীর ষড়যন্ত্র চলছে। সে তার বারোজন সেনাবাহিনীর সহকর্মী কে নিয়ে এই চক্রান্তের মোকাবিলায় তৈরি হয়। স্লীপার সেলের কয়েকজনকে বিরাটরা হত্যা করলে ভারত পাকিস্তান সীমান্তের থর নামক জায়গা থেকে মুম্বাইতে আসে এই সন্ত্রাসবাদীদের প্রধান নেতা। তার সাথে কেন্দ্রীয় সরকারের প্রতিরক্ষা দপ্তরের উচ্চপদস্থ কর্তাও এই দেশবিরোধী ষড়যন্ত্রে যুক্ত। সে স্লীপার সেলের মাধ্যমে বিরাটের সহকর্মীদের সমস্ত গতিবিধি জেনে নিয়ে চ্যালেঞ্জ ছুঁড়ে দেয় বিরাটকে। বাকি সাথীদের প্রান রক্ষার্থে শেষ পর্যন্ত পুরো দলের মুখোমুখি হয় বিরাট।
জিয়াউল হক জিয়া

জিয়াউল হক জিয়া (১১ মার্চ ১৯৫৩ - ৪ নভেম্বর ২০১৬) একজন বাংলাদেশী রাজনীতিবিদ ছিলেন। তিনি লক্ষ্মীপুর-১ আসনের ৩বারের সংসদ সদস্য ও অষ্টম জাতীয় সংসদে স্থানীয় সরকার, পল্লী উন্নয়ন ও সমবায় মন্ত্রণালয়ের প্রতিমন্ত্রীর দায়িত্ব পালন করেন।
জিয়াউল হক জিয়া ১৯৫৩ সালের ১১ই মার্চ লক্ষ্মীপুর জেলার রামগঞ্জ উপজেলার ভাদুর ইউনিয়নের কেতুড়ি গ্রামে জন্মগ্রহণ করেন। তিনি রূপালী ব্যাংকের অফিসার্স এসোসিয়েশনের সাধারণ সম্পাদক ও ব্যাংক এমপ্লয়িজ ফেডারেশনের মহাসচিব ছিলেন।
জিয়াউল হক জিয়া ১৯৮৬ সালে বাংলাদেশ জাতীয়তাবাদী দলে যোগদান করেন। বিএনপির প্রার্থী হিসেবে তিনি ১৯৯১ সালের পঞ্চম, ১২ জুন ১৯৯৬ সালের সপ্তম ও ২০০১ সালের অষ্টম জাতীয় সংসদ নির্বাচনে লক্ষ্মীপুর-১ আসন থেকে বাংলাদেশ জাতীয়তাবাদী দলের প্রার্থী হিসেবে সংসদ সদস্য নির্বাচিত হয়ে ছিলেন। অষ্টম জাতীয় সংসদে স্থানীয় সরকার, পল্লী উন্নয়ন ও সমবায় মন্ত্রণালয়ের প্রতিমন্ত্রীর দায়িত্ব পালন করেন।
জিয়াউল হক জিয়া ৪ নভেম্বর ২০১৬ সালে ব্যাংককের বামরুনগ্রাদ হাসপাতালে বাংলাদেশ সময় সকাল সাড়ে ৮টায় কোলন ক্যান্সারে চিকিৎসাধীন অবস্থায় মৃত্যুবরণ করেন। তিনি দীর্ঘদিন ধরে অসুস্থ ছিলেন।
এলিজা নেলসন

এলিজা নেলসন জন্মসূত্রে এলিজা মেনডোনসা (জন্ম ২৭ সেপ্টেম্বর ১৯৫৬) একজন ভারতীয় হকি খেলোয়াড় এবং ভারতের জাতীয় মহিলা হকি দলের প্রাক্তন অধিনায়িকা। পুনের একটি গোয়ান পরিবারে উনি জন্মগ্রহণ করেন ও ভারতীয় রেল দলে হকি খেলতেন। .১৯৮২ সালে নতুন দিল্লীতে অনুষ্ঠিত নবম এশিয়ান গেমসে সোনাজয়ী মহিলা হকি দলের উনি অধিনায়িকা ছিলেন। ১৯৮০ মস্কো অলিম্পিকে চতুর্থ স্থান লাভ করা ভারতীয় হকি দলেরও উনি সদস্যা ছিলেন। ১৯৮১ সালে উনি অর্জুন পুরস্কারে সন্মানিত হন এবং ভারত সরকার ১৯৮৩ সালে ওনাকে পদ্মশ্রী সন্মানে ভূষিত করেন।
জঙ্গলকন্যা সেতু

নয়াগ্রাম ও কেশরির মাঝে বয়েচলেছে সুবর্ণরেখা।ফলে এই এলাকার যোগাযোগের প্রদান বাধা এই নদী।২০১১ সালে মুখ্যমন্ত্রী মমতা বন্দ্যোপাধ্যায় ভসরাঘাট সেতু নির্মাণের ঘোষণা করেন।তবে এখানে আগে থেকেই অস্থায়ী সেতু ছিল ।যা প্রতিবছর নির্মাণ করা হত এবং বর্ষার সময় ভেঙ্গে যেতো।এর পর কংক্রিটের সেতু নির্মাণ শুরু হয়।প্রায় তিন কিলোমিটার এই সেতুর নির্মাণ শেষ হয় ২০১৬ সালে।ওই বছরের ১১ ফেব্রুয়ারি সেতুটি উদ্ভোদন করেন মুখ্যমন্ত্রী মমতা বন্দ্যোপাধ্যায়।
জেলার কেশিয়াড়ী ও নয়াগ্রাম এর সংযোগকারী জঙ্গলকন্যা সেতু গত ১১ তারিখে উদ্বোধনের ১৫ দিন পর ২৬ ফেব্রুয়ারি (২০১৬) সেতুর পিলারে (রেলিং) নিয়ন্ত্রণ হারিয়ে ধাক্কা মারে একটি যাত্রীবাহী বাস৷ পঞ্চাশ জন যাত্রী নিয়ে মেদিনীপুর থেকে নয়াগ্রাম যাচ্ছিল বেসরকারি বাসটি৷ অত্যন্ত দ্রুতগতিতে যাচ্ছিল বাসটি৷ জঙ্গলকন্যা সেতুতে ওঠার সময়ে পিলারে ধাক্কা মারে বাসটি৷
জোধা আকবর (টিভি ধারাবাহিক)

জোধা আকবর জি টিভিতে প্রচারিত একটি ঐতিহাসিক ধারাবাহিক। এটি ১৮ জুন ২০১৩ থেকে ৭ আগস্ট ২০১৫ পর্যন্ত প্রচারিত হয়। বালাজী টেলিফিল্মসের ব্যানারে ধারাবাহিকটি প্রযোজনা ও পরিচালনা করেছেন একতা কাপুর। এতে নাম ভূমিকায় অভিনয় করেছেন রজত টুকাস ও পরিধি শর্মা।
এই কাহিনী মুঘল সম্রাট জালালউদ্দীন মোহাম্মদ আকবর এবং হিন্দুস্থানের মল্লিকা মারিয়াম-উজ-জামানি বেগমের সময়ের সমাজকে নিয়ে রচিত।
ছদাহা ইউনিয়ন

ছদাহা বাংলাদেশের চট্টগ্রাম জেলার সাতকানিয়া উপজেলার অন্তর্গত একটি ইউনিয়ন।
ছদাহা ইউনিয়নের আয়তন ৭৫৩৭ একর (৩০.৫০ বর্গ কিলোমিটার)। এটি সাতকানিয়া উপজেলার সবচেয়ে বড় ইউনিয়ন।
২০১১ সালের পরিসংখ্যান অনুযায়ী ছদাহা ইউনিয়নের লোকসংখ্যা ৫৩,৯৬৭ জন। এর মধ্যে পুরুষ ২৬,৩৪৩ জন এবং মহিলা ২৭,৬২৪ জন।<ref name="http://sadahaup.chittagong.gov.bd/গ্রামভিত্তিক লোকসংখ্যা">http://sadahaup.chittagong.gov.bd/site/page/b420c4d4-2144-11e7-8f57-286ed488c766</ref>
সাতকানিয়া উপজেলার পূর্বাংশে ছদাহা ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৫ কিলোমিটার। এ ইউনিয়নের উত্তরে বাজালিয়া ইউনিয়ন ও কেঁওচিয়া ইউনিয়ন; পশ্চিমে কেঁওচিয়া ইউনিয়ন, ঢেমশা ইউনিয়ন ও সাতকানিয়া পৌরসভা; দক্ষিণে সাতকানিয়া ইউনিয়ন ও লোহাগাড়া উপজেলার পদুয়া ইউনিয়ন এবং পূর্বে বাজালিয়া ইউনিয়ন ও বান্দরবান জেলার বান্দরবান সদর উপজেলার টংকাবতী ইউনিয়ন ও সুয়ালক ইউনিয়ন অবস্থিত।
ছদাহা ইউনিয়ন সাতকানিয়া উপজেলার আওতাধীন ১৫নং ইউনিয়ন পরিষদ। এ ইউনিয়নের প্রশাসনিক কার্যক্রম সাতকানিয়া থানার আওতাধীন। এটি জাতীয় সংসদের ২৯২নং নির্বাচনী এলাকা চট্টগ্রাম-১৫ এর অংশ। এটি ৭টি মৌজায় বিভক্ত।<ref name="sadahaup.chittagong.gov.bd/এক নজরে"></ref>
ওয়ার্ডভিত্তিক এ ইউনিয়নের গ্রামগুলো হল:
ছদাহা ইউনিয়নের সাক্ষরতার হার ৩৮.৮২%। এ ইউনিয়নে ৪টি মাদ্রাসা, ২টি মাধ্যমিক বিদ্যালয় ও ৯টি প্রাথমিক বিদ্যালয় রয়েছে।
ছদাহা ইউনিয়নে চট্টগ্রাম-বান্দরবান মহাসড়ক ও চট্টগ্রাম-কক্সবাজার মহাসড়ক উভয়ের মাধ্যমেই যোগাযোগ করা যায়। সব ধরনের যানবাহনে যোগাযোগ করা যায়।
ছদাহা ইউনিয়নে ৭৮টি মসজিদ, ১০টি ঈদগাহ ও ৫টি মন্দির রয়েছে।
ছদাহা ইউনিয়নের উপর দিয়ে প্রবাহিত খালগুলো হলো হাঙ্গর খাল, গাওছড়ি খাল, গুইল্লাছড়ি খাল, বুরবুরগা খাল এবং উকিয়ার খাল।
ছদাহা ইউনিয়নের প্রধান ২টি হাট/বাজার হল উত্তর ছদাহা দস্তিদারহাট এবং ছদাহা ফকিরহাট বাজার।
প্রেক্ষাগৃহ

চলচ্চিত্র প্রেক্ষাগৃহ (সিনেমা হল, সিনেমা থিয়েটার, বড় পর্দা, রূপালী পর্দা নামেও পরিচিত) বলতে এমন একটি স্থান (সাধারণত একটি ভবন) বোঝায়, যার ভেতরে অবস্থিত একটি মিলনায়তনে বা প্রদর্শনী কক্ষে বিনোদনের উপলক্ষে চলচ্চিত্র প্রদর্শন ও অবলোকন করা হয়। বেশিভাগ চলচ্চিত্র প্রেক্ষাগৃহ ব্যবসায়িক উদ্দেশ্যে নির্মিত এবং এগুলিতে প্রবেশ করতে হলে দর্শনার্থীদের প্রবেশপত্র বা টিকেট কিনতে হয়। তবে কিছু স্বল্প সংখ্যক চলচ্চিত্র প্রেক্ষাগৃহ অলাভজনক সংগঠন বা সমিতি দ্বারা পরিচালিত এবং এগুলিতে ঢুকতে আলাদা প্রবেশপত্র লাগে না, তবে একটি সদস্য ফি দেওয়া লাগে। অনেক স্থানে আবার কোনো সংগঠন কর্তৃক বিনামূল্যে প্রদর্শন করা হয়।
প্রেক্ষাগৃহে একটি চলচ্চিত্র প্রক্ষেপক যন্ত্রের মাধ্যমে চলচ্চিত্রটিকে একটি বড় পর্দাতে সম্পাত করে দেখানো হয়। পর্দার সামনে মিলনায়তনের দর্শকেরা বসে চলচ্চিত্রটি উপভোগ করেন। চলচ্চিত্রের কথোপকথন, শব্দ ও সঙ্গীতগুলি দেওয়ালে লাগানো বেশ কিছু শব্দপ্রক্ষেপক বা স্পিকারের মাধ্যমে পরিবেশন করা হয়। ১৯৭০-এর দশক থেকে নিম্ন কম্পাঙ্কের শব্দের জন্য সাব-উফার ধরনের শব্দপ্রক্ষেপক ব্যবহার করা হয়। ২০১০-এর দশকে এসে বেশির ভাগ চলচ্চিত্র প্রেক্ষাগৃহতে ডিজিটাল চলচ্চিত্র প্রক্ষেপণ প্রযুক্তি ব্যবহার করা হচ্ছে। এর ফলে ভারী রিলে ফিতায় ধারণকৃত চলচ্চিত্র তৈরি ও প্রদর্শনের প্রয়োজন ফুরিয়ে গেছে।
বেশির ভাগ প্রেক্ষাগৃহেই প্রদর্শন পর্দাবিশিষ্ট একাধিক কক্ষ বা মিলনায়তন থাকে। একটি মিলনায়তনে দর্শকের আসনগুলি একটি ঢালু মেঝের উপরে সজ্জিত থাকে, যেখানে মেঝের সর্বনিম্ন অংশটি একেবারে পর্দার সামনে এবং সর্বোচ্চ অংশটি পর্দা থেকে দূরে থাকে। অনেক সময় দর্শকদের কাছে কোমল পানীয়, ভূট্টার মুড়ি বা "পপকর্ন" এবং মিষ্টিজাতীয় দ্রব্য এমনকি ঝটপট খাবারও দেওয়া হয়। কিছু প্রেক্ষাগৃহে মদ্যপানীয় বিক্রি করার অনুমতি আছে।
তকদীর

তাকদীরঃ তাকদীর আরবি শব্দ। এর আভিধানিক অর্থ হলো: নিয়তি। তাকদীর হল নির্ধারিত ভাগ্য। এ মহাবিশ্বে যা কিছু ঘটবে আল্লাহ তার পূর্বজ্ঞান ও প্রজ্ঞা অনুযায়ী সেসব কিছু নির্ধারণ করেছেন। এর প্রতি বিশ্বাসকে ইসলামে তাকদীর বলা হয়।
ইসলামে তাকদীরের ওপর বিশ্বাস করা আল্লাহ তা‘আলার রবুবিয়াত বা প্রভুত্বের ওপর বিশ্বাস করার অন্তর্ভুক্ত এবং তা ঈমানের ছয়টি রুকনের অন্যতম একটি রুকন।
হাদীসে বলা হয়েছে, 
হাদীস থেকে জানা যায় এক ব্যক্তি যখন হযরত মুহাম্মাদ (স) কে লক্ষ্য করে বলেছিল ‘আল্লাহ এবং আপনি যা চেয়েছেন’
তখন তিনি বলেছেন, "তুমি কি আমাকে আল্লাহর সমকক্ষ বানিয়ে দিলে? বরং তিনি একাই চেয়েছেন।"
ইসলামে তাকদীর বা ভাগ্যের ব্যাপারে মানুষকে কল্যাণ অর্জনের জন্য ও অকল্যাণ বর্জনের জন্য আল্লাহ্-র উপর ভরসা করতে বলা হয়। হাদীসে বলা হয়েছে, 
এছাড়া বিপদে ধৈর্য ধারণ করতে এবং তা সন্তুষ্টচিত্তে মেনে নিতে বলা হয়। হাদীসে বলা হয়েছে, 
এ বিষয়ে কুরআনের অনুবাদ, 
ইরাদাকে দুই প্রকারে ভাগ করা হয় :
ইসলামী বিশ্বাস অনুসারে, আল্লাহর সৃষ্টিগত ইচ্ছা বাস্তবায়িত হয়, সেখানে শরী‘আতগত ইচ্ছা থাকতেও পারে নাও থাকতে পারে। যদিও আল্লাহ অন্যায় সংঘটিত হওয়ার ইচ্ছা করেন ঘটে যাওয়ার দিক থেকে, কিন্তু তিনি তা দ্বীন হিসাবে পছন্দ করেন না, ভালোবাসেন না ও তার প্রতি নির্দেশও দেন না। বরং তা থেকে নিষেধ করেন। অন্যদিকে আনুগত্যপূর্ণ কর্ম ও ঈমান আনয়ন করাকে আল্লাহ তা‘আলা ভালোবাসেন, সেটার নির্দেশ দিয়েছেন, সুন্দর প্রতিদানের প্রতিশ্রুতি দিয়েছেন। যদিও তার ইচ্ছা ছাড়া তার অবাধ্য হওয়া যায় না।
ইসলামী বিশ্বাস অনুসারে, যদি বিপদ থেকে রক্ষাকারী মাধ্যম, যা গ্রহণ করার জন্য ইসলামী শরী‘আত অনুমতি দিয়েছে, তা পরিত্যাগ করার কারণে কেউ বিপদে পতিত হয়, তবে সে নিজেকে বিপদ থেকে রক্ষাকারী মাধ্যম গ্রহণ না করার কারণে দোষী হবে। আর যদি এই বিপদ প্রতিরোধ করার ক্ষমতা তার না থাকে, তবে ধৈর্যধারণ করলে সে পূণ্যের অধিকারী হবে।
ইসলামের নবীগণ নিজেদেরকে শত্রু থেকে রক্ষা করার জন্য বিবিধ পদ্ধতি ও মাধ্যম গ্রহণ করেছিলেন।
শরৎচন্দ্র বসু

শরৎচন্দ্র বসু (জন্ম: ৬ সেপ্টেম্বর,১৮৮৯ — মৃত্যু: ২০ ফেব্রুয়ারি, ১৯৫০) ছিলেন একজন বাঙালি জাতীয়তাবাদী, পেশায় ব্যারিস্টার এবং ভারতের স্বাধীনতা কর্মী। তিনি জানকীনাথ বসুর ছেলে এবং নেতাজী সুভাষ চন্দ্র বসুর মেজ দাদা। তিনি ব্রিটিশ বিরোধী আন্দোলন করেন ও পরবর্তীকালে একটি অবিভক্ত স্বাধীন বাংলা প্রজাতন্ত্র প্রতিষ্ঠার লক্ষে কাজ করে গেছেন। তিনি ভারতীয় সশস্ত্র বিপ্লবী আন্দোলনের একজন নৈতিক সমর্থক ছিলেন। স্বাধীনতা সংগ্রামীদের হয়ে আদালতে বিনা পারিশ্রমিকে সওয়াল করতেন। তার স্ত্রী বিভাবতী বসুও গান্ধীবাদী আন্দোলন ও স্বাধীনতা সংগ্রামে সহযোগী ভূমিকা নেন।
১৯৩৬ থেকে ১৯৪৭ সালের জানুয়ারি পর্যন্ত তিনি কংগ্রেসের ওয়ার্কিং কমিটির সদস্য ছিলেন। তিনি ১৯৪৬ সালে অন্তর্বর্তীকালীন সরকারের মন্ত্রী ছিলেন। কেবিনেট মিশন পরিকল্পনা নিয়ে কংগ্রেসের ভূমিকা সম্পর্কিত ইস্যুতে তিনি ১৯৪৭ সালে তার সদস্য পদ ত্যাগ করেন। একজন দেশপ্রেমিক বাঙালি হিসেবে শরৎচন্দ্র বসু বাংলা বিভাগের ঘোর বিরোধী ছিলেন। তিনি সমাজ ও ভাষার ভিত্তিতে গঠিত স্বশাসিত সমাজতান্ত্রিক রাজ্যের সমন্বয়ে একটি অখণ্ড ভারত গঠনের পক্ষে ছিলেন। বাংলার মুখ্যমন্ত্রী হোসেন শহীদ সোহরাওয়ার্দীর সাথে তার চিন্তাধারার যথেষ্ট মিল ছিল। সোহরাওয়ার্দীও এ সময় আনুষ্ঠানিকভাবে সম্মিলিত স্বাধীন বাংলা বাস্তবায়নের পরিকল্পনা উপস্থাপন করেন। উভয় নেতা পরবর্তী সময়ে একটি অখণ্ড স্বাধীন বাংলার স্বপ্ন বাস্তবায়নের লক্ষ্যে এক হয়ে কাজ করেন।
তিনি ১৯৫০ সালের ২০শে ফেব্রুয়ারি কলকাতায় মৃত্যু হয়।
নাইটিনল

নাইটিনল হলো এমন এক ধরনের ধাতু যাকে বিকৃতির পর পুর্বের আকৃতিতে খুব সহজেই ফিরিয়ে আনা যায়। অর্থাৎ নাইটিনল দিয়ে কিছু তৈরী করার পর যদি কোনো কারণে এর আকৃতি বিনষ্ট হয়, তো খুব সহজেই এটি পুর্বের অবস্থায় পাওয়া যায়। যেমন ধরা যাক- একটি সোজা নাইটিনল তারকে প্যাচিয়ে বাঁকা করা হল সাথে গিটও দিয়ে দেওয়া হলো। 
এবার এই বাঁকা তারটাকে গরম পানিতে ছেড়ে দিলেই ঘটবে সবথেকে মজার ঘটনা। বাঁকা তারটা খুব দ্রুত সেকেন্ডের মধ্যে পূর্বের অবস্থায় চলে আসবে, সোজা হয়ে যাবে, গিটও খুলে যাবে। 
শুধু সোজা নাইটিনল তার না, নাইটিনলের সেফটিপিন, বৃত্তাকার নাইটিনলও এমন হবে।(ইউ
আর নাইটিনলের এই বিশেষ ধর্মের জন্য একে বলা হয় ম্যাজিক মেটাল।
এবার আসি নাইটিনলের পরিচিতিতে।
নিকেল টাইটিনিয়াম যা নাইটিনল নামে পরিচিত। নাইটিনল হলো সংকর ধাতু যা নিকেল ও টাইটিনিয়ামের সমান আণবিক অনুপাতে তৈরী।
নাইটিনল সংকর ধাতুটি দুটি খুবই অনন্য ও খুবই কাছাকাছি সম্পর্কযুক্ত ধর্ম প্রদর্শন করে।
১) আকৃতি ধরে রাখার অনন্য ক্ষমতা যাকে  Shape Memory বলে।
২)বিশেষ ধরনের স্থিতিস্থাপকতা ( superelasticity বা pseudoelasticity)
Shape memory হচ্ছে বিশেষ ধরনের বৈশিষ্ট যা নাইটিনলকে একটি নির্দিষ্ট তাপমাত্রার পরিসরে তার আকৃতি ধরে রাখতে সাহায্য করে।  নাইটিনল দিয়ে কোনো কিছু তৈরীর সময় নির্দিষ্ট আকৃতি দেওয়ার ক্ষত্রে তাপমাত্রা খুব বড় প্রভাবক। তৈরির সময়ের এই তাপমাত্রাকে রুপান্তরক তাপমাত্রা বলে।
নাইটিনলের বিশেষ ধরনের স্থিতিস্থাপকতা একটি ক্ষুদ্র তাপমাত্রার পরিসরে হয়ে থাকে যা এর রুপান্তর তাপমাত্রার বেশি। এই কারণেই বাঁকা তার টি এই রুপান্তর তাপমাত্রার বেশি তাপমাত্রার গরম পানিতে দেওয়ার ফলে সোজা হয়।
তথ্যসূত্র:
১)https://en.m.wikipedia.org/wiki/Nickel_titanium
শি সেস ইন্ডিয়া

শি সেস ইন্ডিয়া একটি এনজিও যা ভারতের মুম্বাইতে অবস্থিত, এই সংস্থাটি লিঙ্গ সমতা এবং মহিলাদের বিভিন্ন বিষয়ের ওপর কাজ করে। এদের সংস্থার ওয়েবসাইটটি বিভিন্ন আঞ্চলিক এবং আন্তর্জাতিক ভাষাতে পড়া যায়, যাতে বিভিন্ন সম্প্রদায়ের মানুষ এটি পড়তে এবং লিঙ্গ ভিত্তিক সংসিতার প্রতিবিধান মেকানিসম ও আইনগুলি জানতে পারেন। এটি প্রতিষ্ঠা ও প্রতিনিধিত্ত করেন বিশিষ্ট আইনজীবী ও সমাজ সেবী শ্রীমতি ত্রিশা সেটটি।
শি সেস ইন্ডিয়ার লক্ষ্য যুব সমাজকে লিঙ্গ ভিত্তিক বৈষ্যম দূর করা এবং সমাজে মহিলাদের বিষয় আলোচনা করতে শেখানো যাতে তারা ইউএন-এর সাস্টয়েনএবেল ডেভেলপমেন্ট গোলস পরিপূর্ণ করতে সক্ষম হয়। এনজিও যৌন সহিংসতা; শিক্ষা; স্বাস্থ্যসেবা ও স্বাস্থ্যব্যবস্থা; নিরাপত্তা ও জনগনের নীতি কার্যক্ষেত্র নিয়ে কাজ করে।
এই ওয়েবসাইটটি ভারতের যৌন্য সহিংসতার ভিষয়ে সহজ ভাষায় তথ্য প্রদান করে। এটি এক এক করে এফএইআর করা, পুলিশ স্টেশনে, হাসপাতালে গিয়ে এবং আদালতে গিয়ে কি কি করতে এবং মনে রাখতে হবে সেটি বোঝায়। এই তথ্যগুলি হিন্দি, মারাঠি ও জার্মান ভাষায় ওয়েবসাইটটিতে উপস্থিত।
এরা গ্লোবাল সিটিজেন নামক একটি সংস্থার ভারতীয় শাখার সাথে যুক্ত হয়ে স্যানিটারি ন্যাপকিনকে কর মুক্ত করার আবেদন জানায়। এই এনজিওটি সেই সব মহিলাদের কাউন্সেল্লিং করতে সাহয্য করে যারা যৌন্য হিংসার শিকার। এর জন্য এরা নিকটবর্তী থানা, হাসপাতাল ও মনস্তাত্ত্বিকের ঠিকানা প্রদান করেন। এরা এদের ডিরেক্টরিতে আইনজীবী ও স্ত্রীরোগবিশারদদের সংখ্যা বাড়ানোর চেষ্টা করছেন, যাতে এরা এই সব প্রতারিত মহিলাদের সাহয্য করতে পারেন।
লালগড় সেতু

লালগড় সেতু হল ভারতের পশ্চিমবঙ্গ রাজ্যের পশ্চিম মেদিনীপুর জেলায় কংসাবতী নদীর উপর অবস্থিত একটি সেতু। এই সেতুটির নির্মাণ শুরু হয় ২০১১ সালে এবং ২০১৬ সালে এর নির্মাণ শেষ হয়।সেতুটি ১১ ফেব্রুয়ারি ২০১৬ সালে মুখ্যমন্ত্রী মমতা বন্দ্যোপাধ্যায় উদ্বোধন করেন।
সেতুটি নির্মাণের ফলে ঝাড়গ্রামের সঙ্গে বাঁকুড়া, বিষ্ণুপুর ও মেদিনীপুর শহরের মধ্যে দূরত্ব প্রায় কমেছে।
জিন্দগি না মিলেগি দোবারা

জিন্দেগী না মিলেগী দোবারা (হিন্দি: ज़िन्दगी ना मिलेगी दोबारा; বাংলায়: জীবন দ্বিতীয়বার পাওয়া যাবে না) জয়া আখতার পরিচালিত ২০১১ সালের ভারতীয় কমেডি-নাট্য চলচ্চিত্র। ফারহান আখতার ও এক্সেল এন্টারটেইনমেন্টের রিতেশ সিদ্ধানি চলচ্চিত্রটি প্রযোজনা করেছেন। ছবির কাহিনী ও চিত্রনাট্য লিখেছেন জয়া আখতার ও রিমা কাগতি। এতে প্রধান চরিত্রে অভিনয় করেছেন হৃতিক রোশন, অভয় দেওল, ফারহান আখতার, ক্যাটরিনা কাইফ, ও কাল্কি কেকল্যাঁ।
চলচ্চিত্রটি ২০১১ সালের ২৭ মে প্রেক্ষাগৃহে মুক্তি দেওয়ার কথা থাকলেও তারিখ পিছিয়ে ২৪ জুন নিয়ে যাওয়া হয় এবং পোস্ট-প্রডাকশনে কিছু ত্রুটি থাকায় আবার তারিখ পরিবর্তন করে ১৫ জুলাই বিশ্বব্যাপী ১৮০০ প্রেক্ষাগৃহে মুক্তি দেওয়া হয়। ছবিটি ব্যবসাসফল হয় পাশাপাশি সমালোচকদের প্রশংসা লাভ করে। ছবিটি ৫৯তম জাতীয় চলচ্চিত্র পুরস্কারে শ্রেষ্ঠ নৃত্য পরিচালনা ও শব্দগ্রহণের পুরস্কার, শ্রেষ্ঠ চলচ্চিত্র ও চলচ্চিত্র সমালোচক পুরস্কার সহ সাতটি ফিল্মফেয়ার পুরস্কার, সেরা চলচ্চিত্র বিভাগে স্ক্রিন পুরস্কার, স্টার গিল্ড পুরস্কার, ও জি সিনে পুরস্কার লাভ করে।
কবির ও নাতাশার সাক্ষাতের ছয় মাস পর তাদের বাগদান হয়। কবির বিয়ের আগে তার দুই ছোটবেলার বন্ধু অর্জুন ও ইমরানকে নিয়ে ব্যাচেলর পার্টি দিতে চায়। পার্টি হবে তিন সপ্তাহের রোড ট্রিপ যা তারা তাদের কলেজ জীবন থেকেই ভেবে আসছে কিন্তু করতে পারছিল না। তারা বার্সেলোনায় একে অপরের সাথে দেখা করে এবং ভ্রমণে বেড়িয়ে পরে।
জিন্দেগী না মিলেগী দোবারা চলচ্চিত্রের সুর ও সঙ্গীত পরিচালনা করেছেন শঙ্কর-এহসান-লয়। গানের কথা লিখেছেন জাভেদ আখতার। এই চলচ্চিত্রে একটি ফ্লামেঙ্কো সঙ্গীত "সেনোরিতা" গানটিতে কণ্ঠ দেন স্পেনীয় ফ্লামেঙ্কো গায়িকা মারিয়া দেল মার ফার্নান্দেজ। এটি তার চলচ্চিত্রের নেপথ্য গানে অভিষেক ছিল। পাশাপাশি এটি অভয় দেওলেরও চলচ্চিত্রের নেপথ্য গানে অভিষেক ছিল। ২০১১ সালের ৩ জুন টি-সিরিজ এই চলচ্চিত্রের গান প্রকাশ করে।
জিন্দেগী না মিলেগী দোবারা ছবিটি মুক্তি দেওয়ার তারিখ ধার্য করা হয় ২৭ মে, ২০১১, কিন্তু পরে পিছিয়ে ২৪ জুন নেওয়া হয়। পরে পোস্ট-প্রডাকশনে ত্রুটির কারণে আবার পিছিয়ে ১৫ জুলাই মুক্তি দেওয়া হয়। ছবিটি বিশ্বব্যাপী ১৮০০ প্রেক্ষাগৃহে মুক্তি দেওয়া হয়। ১৬ জুলাই ক্যাটরিনা কাইফের জন্মদিন উপলক্ষ্যে শাহরুখ খানের বাড়িতে ছবিটির একটি বিশেষ প্রদর্শনী হয়। প্রদর্শনীতে ছবির অভিনয়শিল্পী ও কলাকুশলীসহ আরও কয়েকজন সেলিব্রেটি অংশ নেয়।
২০১১ সালের ৩০ আগস্ট এই চলচ্চিত্রের ডিভিডি প্রকাশ করা হয়। এটি ডলবি ডিজিটাল ৫.১ এবং স্টেরিও ফরম্যাটে ইংরেজি ও আরবী সাবটাইটেলে পাওয়া যায়। পাশাপাশি ছবিটির ব্লু-রে ডিস্কও প্রকাশিত হয়েছে।
গিরিয়ার যুদ্ধ (১৭৪০)

গিরিয়ার প্রথম যুদ্ধ ১৭৪০ সালের ৯ এপ্রিল বর্তমান ভারতের পশ্চিমবঙ্গ রাজ্যের মুর্শিদাবাদের গিরিয়ায় বাংলার নবাব সরফরাজ খান এবং বাংলার অধীনস্থ বিহারের নায়েব নাযিম আলীবর্দী খানের মধ্যে সংঘটিত হয়। যুদ্ধে সরফরাজ খান পরাজিত ও নিহত হন এবং আলীবর্দী খান বাংলার মসনদে অধিষ্ঠিত হন।
গিরিয়ার প্রথম যুদ্ধ ১৭৪০ সালের ৯ এপ্রিল বর্তমান ভারতের পশ্চিমবঙ্গ রাজ্যের মুর্শিদাবাদের গিরিয়ায় বাংলার নবাব সরফরাজ খান এবং বাংলার অধীনস্থ বিহারের নায়েব নাযিম আলীবর্দী খানের মধ্যে সংঘটিত হয়। যুদ্ধে সরফরাজ খান পরাজিত ও নিহত হন এবং আলীবর্দী খান বাংলার মসনদে অধিষ্ঠিত হন।